text:
3 Juan
1 Creikoqkunata rikaqpita,* kuyashqa wawqipaq, awmi, rasumpëpa kuyanqä Gäyupaq.
2 Kuyashqa wawqi, Diosmanmi mañakü kananyaq alli këkanqëkinö* imëkachöpis alli këkänëkipaq y alli saloryoq këkänëkipaq. 3 Porqui alläpam kushikurqö wawqikuna shamur, rasumpa kaqmannö imëpis kawakur rasumpa kaqta qamchö këkätsinqëkita musyaratsiyämaptin. 4 Rasumpa kaqmannö wamräkuna kawar sïguikäyanqanta wiyënöqa manam ni imapis alläpaqa kushitsimantsu.*
5 Kuyashqa wawqi, qamqa mana jaqikoq kanqëkitam rikätsikunki wawqikunapaq ruranqëkikunachö —pëkunata mana reqikarpis—. 6 Creikoqkunapa* nöpanchömi pëkunaqa kuyakoq kanqëkita musyatsikuyashqa. Alläpam rogaq pëkunata mëyaqllapis yanaqar shumaq despachëkunëkipaq, Diospa rikënimpaq alli kanqanmannö. 7 Porqui pëkunaqa Diospa jutinrëkurmi willakoq yarqayämushqa, juk nacion nunakunapita imatapis mana shuyarashpa. 8 Tsëmi noqantsikqa pëkunawan alläpa alli nuna kanantsik, tsënöpa rasumpa kaqta willakïchö yanapakoq kanapaq.
9 Llapëki creikoqkunamanmi* juk cartata qellqamurqä, peru qamkunachö punta puntachö këta gustaq Diotrefesqa, manam ni ima niyanqätapis respëtuwantsu chaskin. 10 Tsëmi shamurqa, noqakunapaq imëpis llutankunata parlarnin mana allita ruranqankunata* yarpätsishaq. Y tsëta ruranqanwampis manam kushishqatsu këkan, sinöqa wawqikunatapis manam respëtuwan chaskita munantsu; y chaskita munaq kaqkunatapis michëta y creikoqkunapita* qarqïtam tïran.
11 Kuyashqa wawqi, ama mana alli kaqta ruraqkunapitaqa yachakïtsu, sinöqa alli kaqta ruraqkunapita yachakï. Pipis alli kaqta ruraqqa Diospitam shamun. Pipis mana alli kaqta ruraqqa manam Diosta reqishqatsu. 12 Demetriupaqqa pëkunaqa llapampis allillatam musyatsikuyashqa, jina rasumpa kaqpis. Awmi, noqakunapis pëpitaqa allitam musyatsikïkäyä, y qamqa musyankim noqakuna musyatsikuyanqäqa rasumpa kanqanta.
13 Qamman qellqamunäpaqqa imëkaran kashqa, peru manam munätsu tsëkunata papelman y tintawan qellqamur sïguita. 14 Tsëpa rantinqa, ichikllachöna rikënikitam munä, y kikikiwanmi parlashun.
Qamchö yamë kë këkätsun.
Këchö amïguntsikkunam salüdunkunata apatsikayämun. Tsëchö amïguntsikkunata jutinkunapa saludëki.


c: text/html

text:
2 kaj yachachikuy
¿Pitaj Dios?
1. ¿Imanirtaj Diosta adorashwan?
Diosmi imaykatapis kamashga. Kawayninga imaypitapis imaykamayajmi (Salmo 90:2). Bibliacho kaykaj ali wilakuykunaga paypitami shamun (1 Timoteo 1:11). Kawayta gomashkanchi kaptinmi, paylata sirvinanchi y adorananchi.
2. ¿Imanötaj Diosga?
Juk espiritumi, paytaga manami pipis rikashgachu, manami noganchikunanöchu, payga lapancho poderyojmi (Juan 1:18; 4:24). Kamangankunata rikarmi musyanchi imano kanganta. Kaylaman pensarishun, tukuyrikoj frutakunata y waytakunata kamanganwanmi rikächimanchi kuyamanganchita y yachaj kangantapis. Jina cielucho y Patsacho lapan kaykajkunami yachachikun lapancho poderyoj kanganta.
Jina Bibliata leirmi Diostaga reguinchi. Chaychömi yachakunchi runakunata imano tratanganta, imakuna kushichinganta o lakichinganta, y imapis pasaptin imano rikanganta.
3. ¿Diospa jutin kanku?
Jesusmi nirgan: “Cielucho kaykaj Papalä, jutilayki respetashga kaykulachun” (Mateo 6:9, NM). Kay textumi yachachimanchi Diospa jutin kanganta, juknöpa juknöpa gayayaptimpis. Chay jutitaga pï maypis parlayanganmannömi parlapäkun. Quechuanchichöga Jehová nishpami reguinchi, jina Yavé nirpis gayayanmi.
Achka Bibliakunachömi Diospa jutinta jorgurkur Tayta Dios, Señor o Dios nir churayashga. Más unay kaj escribikashgan Bibliachöga 7.000 kutipitapis masmi Diospa jutin yurirgan. Runakunata Diospita yachachirmi Jesusga chay jutita achka kuti utilizargan.
4. ¿Kuyamanchiku Dios?
Jehová rasumpa kuyamaptinchega, ¿imanirtaj mayjina nakaykunata permitin? Wakinkunaga pensayan pruebaman churamanganchiraykur nakachimanganchitami. Pero chayga manami rasunchu.
Jehovaga alita o mana alita akrakunapajmi permitimanchi. Y más aliga kanman payta sirvita akranganchimi (Josué 24:15). Chayno kaptimpis, wakinkunaga mana ali ruraykunalatami akrakuyan, chaymi kan alapa nakay. Y kaykunata rikarga Jehovaga lakikunmi.
Kushishga kananchita munar y kuyamarninchimi Jehovaga ichiklachöna lapan mana alikunata ushakärachimunga. Pero mana alikunaga may chaychöpis kaykanrajmi, imanir Dios permitingantaga yachakushun 8 kaj yachachikuychömi.
5. ¿Imanötaj Diosman witishwan?
Mañakuyninchiwan payman witinapajmi Jehovaga munan, y lapanchitami payga cuentaman churamanchi (Salmo 65:2; 145:18). Jinamampis, perdunamananchipajga listumi kaykan y munayninta ruranapaj kalpachakuykanganchitaga alipami rikan. Awmi, juchasapa karpis Diospa amigunga kashwanmi.
Kawayta gomashkanchi kaptinmi, pipitapis masga Dioslata kuyananchi (Marcos 12:30). Kuyanganchitaga rikächikunchi paypita yachakur y mandamanganchikunata casukurmi. Chaynöpami paywan más amigo kashun.

robotstxt: allowed

filter: keep


text:
Yanapa:Qillqata llamk'apuy
P'anqata hukchanaykipaq, p'anqap umanpi kaq "Qillqay" ñit'inata ñit'iy.
Llamk'ana wintanapi kaq qillqakunata munaspaqa hukchay. Qillqayniykikunata yapay.
Llamk'ayniykita tukuspaqa, "Ñawpaqta qhawallay" ñit'iy rurasqayki hukchasqakunap rikch'ayninta rikunaykipaq. Mana allin kaptinqa, musuq llamk'ana wintanapi hukchay. Allin kaptinqa, "P'anqata waqaychay" ñit'iy. Kunan waqaychasqa hukchasqa p'anqata rikunki.
Llamk'apusqakunayuq wiñay kawsay[llamk'apuy | pukyuta llamk'apuy]
Wikipidiyata llamk'apuq runa (ruraq nisqa) manaraq ruraqpa sutinta quspa yaykamurqaspaqa, antañiqiqninpa IP huchhanmi llamk'apusqan p'anqap hukchay hallch'ayninpi waqaychasqa kanqa. Yaykurqaspaqa, ruraqpa sutinmi nisqa hukchay hallch'aypi rikuna kanqa.


text:
¿Ima ninkimanraj shamoj tiempopaj?
Kay mundopita capaz ninkiman:
Chaynölami sïguinga.
Más mana alimanmi tikranga.
Aliyangami.
KIKIN BIBLIA NINGAN
“Wagay manami canganachu. Wañuy manami canganachu. Nanächicuypis, llaquicuypis manami kanganachu. Unay caj cawaycunaga llapannami ushacanga.”(Apocalipsis [Revelación] 21:3, 4, Tayta Diosninchi isquirbichishan.)
KAYTA MUSYAYGA IMANÖTAJ YANAPÄMANCHI
Arunganchipitaga imayka alikunami kanga y kushichimäshunmi (Isaías 65:21-23).
Nakaykunapitaga y tukuy gueshyakunapitaga librakäshunmi (Isaías 25:8; 33:24).
Familianchikunawan y amïgonchikunawanga imaykamayajmi kushishga kawakushun (Salmo 37:11, 29).
¿IMALAPIS KANKU BIBLIA NINGANMAN CREINAPAJ?
Awmi, ishkaylata rikärishun:
Poderyoj karmi Diosninchi chaynö awnikushganta cumplinga. Bibliachö Lapanta Puëdej nirga Dioslapajmi parlan, porque mana puëdingan kajga manami imapis kanchu (Apocalipsis 15:3). Chaymi, kay mundota mushojman tikrachinampaj awnikushgampitaga ali seguro kaykanchi. Biblia wilakungannöpis, Diosninchipajga manami imapis sasa o aja ruranan kanchu (Mateo 19:26).
Chaynö awnikushganta cumplinampajga aläpami munaykun. Bibliami wilakun wanushga runakunata sharkachinampaj Jehová Dios aläpa munanganta (Job 14:14, 15).
Jina gueshyaykaj runakunata, Diospa churin, Jesús jampishgantapis wilakunmi. ¿Y imanirtaj rurargan? Porque shongupitami chayta rurayta munargan (Marcos 1:40, 41). Rurashganga rikächikun, paynöla Taytampis necesitajkunata yanapayta aläpa munanganta (Juan 5:19).
Kayta musyanganchimi rikächimanchi, Jehoväwan Jesusga munapäkun shamoj tiempochö ali kawakunapaj kajta (Salmo 72:12-14; 145:16; 2 Pedro 3:9).
TAPUKUY
¿Imanöpataj kay mundota Dios aliyächinga?
Kay textokunachömi respuestata tarinki: MATEO 6:9, 10 y DANIEL 2:44.
MASLATA ASHINAYKIPAJ
DIOSNINCHIPA ALI WILAKUYNINKUNA
¿Patsa imano kanantataj Dios munan?
Bibliami yachachikun Diosninchi imanir Patsata kamashganta, imay nakaykuna ushakänampaj y Patsawan y chaycho kawajkunata ima pasanampaj kajta.
DIOSNINCHIPA ALI WILAKUYNINKUNA
¿Imataj Diospa Gobiernun?
¿Pitaj Diospa Gobiernumpa Reinin y imatataj ruramunga?


text:
¿Imanöraq kë folleto yanapashunki?
Diospa Palabran Bibliapita alli yachakunëkipaqmi. Qellqarëkaq tapukïkunapa respuestantaqa tarinki, cada pärrafopa ushanan textokunachömi.
Textokunata leir leirmi cuentata qokunki tsë tapukïkunata Biblia imanö contestanqanta. Jehoväpa testïgonkunaqa kushishqam yacharatsiyäshunki Biblia willakunqankunata.
Musyanapaq: Kë follëtochö ashinëkipaq publicacionkunataqa Jehoväpa testïgonkunam rurayämushqa.
MAS MUSYATSIKÏKUNA
BIBLIATA YACHAKUNËKIPAQ PROGRAMA
¿Imanötaq Bibliapita yachatsikïnëkuna?
Më tsëchömi Bibliapita debaldilla yachatsikuyanqampita Jehoväpa testïgunkunaqa reqishqa kayan. Rikäri imanö yachatsikuyanqanta.


text:
LECCIÓN 12
¿Imasata Diospagma caillayanata ushangui?
1. ¿Diosca huin mañaigunatachu uyan?
Diosca jatun ushaita charishahuas, tucui sami runagunatami nin, mañaigunata rasha ñucahuagma caillayaichi nisha (1 Juan 5:14). Chasna nishaga mana ninzhu, huin mañaigunata uyanillami nisha. Diospa Shimiga ninmi, cariguna paihua huarmita mana alita llaquiucpiga Diosca mana chi carigunahua mañaita uyangachu nisha (1 Pedro 3:7). Israelitaguna cuti cuti mana alita racpiga, Diosca paiguna mañaitaga mana uyac chara. Chasna acpihuas, runaguna juchaibi urmashca huasha, shungüibi llaquirisha Diosta mañacpiga paiga uyanmi. Isaias 1:15; Hechos 3:19, leingui.
2. ¿Imasata Diostaga mañana anchi?
Jehovata mañashaga pai ñucanchi Dios ashcatami ricuchinchi. Chasna ashaga, Jehova Diosllatami mañana anchi. Jehovallami ñucanchita rashcamanda sirtu Dios an (Mateo 4:10; 6:9-13). Chimandahuas, juchayuc ashcamandami, Jesucristohua shutibi mañana anchi. Paimi ñucanchi juchamanda huañura (Juan 14:6). Jehovaga mana munanzhu yuyaimandalla chillatata chillatata mañanauchun nisha. Paiga munanmi, ñucanchi shungu ucumanda yuyaigunahuan paita cuintanauchun nisha. Mateo 6:7; Filipenses 4:6, 7, leingui.
Yaya Diosca ñucanchi chunlla mañashcagunatahuas uyanmi (1 Samuel 1:12, 13). Paiga munanmi tucui uras paita mañanauchun nisha. Tutamanda liccharisha, puñungahua risha, micungarausha, llaquigunata charishahuas Diosta mañana anchi. 1 Pedro 5:7; Mateo 15:36, leingui.
3. Jesusta caticcunahuan tandarinaga ¿imasata yanapai tucunchi?
Diosta mana quiric runaguna chaupibimi causanchi. Chigunaga, Diosmi cai Allpama cushi causaita apamunga nishcata uyashahuas asishami uyanaun (2 Timoteo 3:1, 4; 2 Pedro 3:3, 13). Chiga ñucanchi Jehovahuagma caillayangahua sinzhiyaushcatas saquichi tucushunmi. Chiraicumi Jesusta caticcunahuan sinzhiyanacungahua tandanacuna anchi. Paigunahuas ñucanchi sinzhiyachinauchun nishami minishtinaun. Hebreos 10:24, 25, leingui.
Diosta llaquic runagunahuan tandarishami Diospa mayambi auc shina sintirishun. Jehovahua testigoguna tandarina huasima rishaga, paiguna sinzhi quirishcata ricushami ñucanchihuas sinzhiyashun. Romanos 1:11, 12, leingui.
4. ¿Imasata canga Diospagma caillayanata ushangui?
Biblia nishcata shungumanda yuyarishami Diospagma caillayangui. Paiba cunaigunaibi, rashcagunaibi, rasha nishcagunaibihuas yuyarina mangui. Chibi yuyarisha, Diosta mañashaga, pai llaquic ashcata, tucuita yachac ashcatami intindingui. 1 Timoteo 4:15, 16, leingui.
Diosta sinzhita quirishallami paihuagma caillayanata ushangui. Quirinaga shuc mallqui shina man. Causasha catingahuaga cuti cuti yacuta minishtinmi. Chasnallatami ñucanchihuas Diosta quirisha catingahuaga cuti cuti, imaraicuta chita quirini nisha yuyarina anchi. Mateo 4:4; Hebreos 11:1, 6, leingui.
5. Jehovahuagma caillayashaga ¿ima ali causaitata charishun?
Jehovaga paita llaquiccunatami cuiran. Diosca mana saquingachu ñucanchi huiñai causaita, paita quirinatas chingachinauchun nisha (Salmo 91:1, 2, 7-10). Diosca yachachi tucunchimi, ama yapacta ungusha, cushi causanauchun nisha. Astahuambas Diosca alita causangahuami yachachin. Salmo 73:27, 28; Santiago 4:4, 8, leingui.
MÁS INFORMACIÓN
GRATIS BIBLIAMANDA YACHANGAHUA CALLARINGUI
Video Clip: ¿Imaraicuta Bibliata estudiana angui?
Bibliaga mundu intiruibi ashca runagunata yanapaun, causaibi minishtishca tapuigunata yachangahua. ¿Munanguichu candahuas yanapachun nisha?


text:
Colegiopi yapata burlarijpi, molestajpica ¿imatata rurasha?
TAPUI 5
Colegiopi yapata burlarijpi, molestajpica ¿imatata rurasha?
¿CAITA YACHANACA MINISHTIRINLLU?
Imata rurashpapash alipa o nalipami canga.
¿IMATASHI RURANGUIMAN?
Caipi yuyapai: Thomasca ñana colegioman ringapaj munanllu. Quimsa quillacuna huashamanmi colegiopi shuj jovengunaca, Thomasmanda llullacunata nishpa shujman shujman parlashca. Shinallata racialla apodocunata churashpami molestai callarishca. Huaquinbicarin chai jovengunaca yadrede tangashpami librocunatapash urmachishpa yalishca. Shuj punllacarin paicunapuramanda shuj jovenga huashamandami tangashca. Thomas tigrarishpa ricujpica tucuicunami imatapash na rurashcashnalla ricunajurca. Shinapash caina punllami ashtahuanbachaca llaqui carca. Internetpi shuj mensajeta cachashpami Thomastaca manllachirca....
Quiquin Thomas cashpaca ¿imatashi ruranguiman?
PENSARIPAI
Ama yapata preocuparichu. Na macashpa difindirita ushanguimi. Chaipaca ¿imatata rurana cangui?
• PAICUNATACA AMA CAZUICHU. Bibliapica ninmi: “Shinlli shungu runa fiñarishpaca, pai imata munashcata ruranllami. Ashtahuangarin alipacha yachajushca runaca jarcarinmi” nishpa (Proverbios 29:11). Quiquin tranquilo cajta ricushpaca burlarijcuna, molestajcunaca tal vez aburririshpa saquingami.
• AMA SHINALLATA TIGRACHICHU. Bibliapica ninmi: “Cangunata nalita rurajpipash, na chashnallata tigrachinachu canguichi” nishpa (Romanos 12:17). Paicunashna ruranaca ashtahuan nalimi canga.
• NALICUNAMANDA ANCHURINGUI. Bibliapica ninmi: “Ali yuyaita charij runaca, ima llaqui japinata ricushpaca pacajunmi” nishpa (Proverbios 22:3). Shinaca maipi ashtahuan molestajta yachashpaca, shuj ladotami rina cangui. Shinami pipash llaquichinamanda caruyangui.
• IMATA NINATA ALI PENSARINGUI. Bibliapica ninmi: “Aliguta parlashpa tigrachij shimica, ninanda fiñarishcatapash anchuchinmi” nishpa (Proverbios 15:1). Paicunahuan igualarijunapa randica asingapaj imatapash nishpa cushillami cana cangui. Shuj ejemplota ricupai, pipash quiquinda yapa racumi cangui nishpa molestajujpica, quiquinga cashna ninallami cangui: “Ari, ashata tsalayanami cani yarin” nishpa.
• UCHALLA ANCHURINGUI. 19 huatacunata charij Nora jovenga ninmi: “Uchalla anchurishpaca imatapash aliguta yuyashpa ruraj cashcata, na manllaj, na ñapash fiñarij cashcatami ricuchingui. Shinapash yapata molestajcuna, burlarijcunaca na shina caita ushanllu” nishpa (2 Timoteo 2:24).
• NA MANLLASHPA SEGUROMI CANA CANGUI. Yapata molestajcuna, burlarijcunaca picuna manllajta, na seguro sintirijtaca jaicatami cuenta japin. Shinami na difindiri ushangachu yan. Shinapash quiquin shinllillata imatapash nijpica ñana molestangachu.
• PIMANBASH VILLANAMI CANGUI. Punda profesora cashca huarmica ninmi: “Pipash yapata molestajpi, burlarijpica uchallami pimanbash villana can. Shina villajpimi shujcunataca ñana shina llaquichinga” nishpa.
[Epígrafe de la página 16]
¿YACHASHCANGUICHU?
Bullying nishcaca macaillaca na canllu. Shuj ruraicunapashmi can:
Rimashpa llaquichina. 20 huatacunata charij Celineca ninmi, “imacunatapash pinganai shimicunahuan ñucata rimashcataca nunca na cungai ushashachu. Imapapash na valij, tucuicuna na alicachishca shinami sintirircani. Macajpi ñavi verdeyashcarapash uchallami ali tucunman” nishpa.
Shujcunata na ricunayachina. 18 huatacunata charij Haleyca ninmi, “ñuca cumbacunaca ñana ñucahuan tandanajungapaj munarcachu. Paicunahuan micungapaj mesaman quimirijpica, pushtu tiajpipash na paicunahuan tiarichun munanllu carca. Chaimandami huata enterota ñucalla micushpa, huacashpa yalircani” nishpa.
Internetpi, celularpi llullacunata nina. 14 huatacunata charij Danielca ninmi, “computadorapi, celularpi ashalla shimicunata escribishpapash shujcunapa causaita huaglichita usharinmi” nishpa.
[Epígrafe de la página 17]
¿CAICUNATA YACHANGUICHU?
¿CIERTO O LLULLA?
RESPUESTACUNA
1 Yapata molestajcuna, burlarijcunaca pundamandami tiashca.
1 Ciertomi can. Bibliapica, manllanayai jatun millai runacuna cai pachapi tiashcatami parlan. Chai gentecunatami hebreo shimipica nefilim o shujcunata llaquichij nishpa rijsin (Génesis 6:4).
2 Bullyinga na peligroso canllu.
2 Llullami can. Ashtaca jovengunaca yapata burlarijpi, molestajpimi imatapash rurashpa paicunallata huañushca.
3 Ama yapata molestachun, burlarichunga macanajunami cangui.
3 Llullami can. Yapata molestajcuna, burlarijcunaca casi siempremi yali jatunguna can. Paicunahuan macanajunaca na minishtirinllu.
4 Molestajujta, burlarijujta ricushpaca na pimanbash villanachu cangui.
4 Llullami can. Upalla quedashpaca, shina gentecuna mirachunmi apoyajungui.
5 Shina gentecunaca na seguro sintirishpami shujcunata llaquichishpa jariyan.
5 Ciertomi can. Paicunaca na seguro sintirishpami, shujcunata molestashpa, burlarishpa pingaipi saquishpa ali sintirin.
6 Shinacunaca cambiaita ushanmi.
6 Ciertomi can. Pipash ayudajpica paicunaca cambiaita ushangami.
[Epígrafe de la página 17]
CAITA RURAPANGUI
Yapata molestajpi, burlarijpica ¿imatata rurasha?
[Epígrafe de la página 17]
YACHAJUSHPA CATIPAI
Internetpi jw.org paginaman yaicushpa (ENSEÑANZAS BÍBLICAS > JÓVENES > pizarra animada) nishcapi Cómo defenderte sin dar un solo golpe videota ricupangui. Quichua Imbaburapi título ¿Imashinata na macashpa difindirita ushangui?


text:
¿Imam Diospa Gubiernun?
Am, ¿ima ninquim?
Śhun’unchicchümi cayan
Manam canchu
Cielupi gubiernum
BIBLIÄMI NIN
“Gubirnuyqui śhaycamuchun. [...] Munayniqui lulaśha cachun” (Mateo 6:10, Muśhü Limalicuy)
“Niptinmi Jesús: Ya’apa gubirnú manam cay pachäćhüchu [allpäćhüchu]” (Juan 18:36, Muśhü Limalicuy)
YA’ANCHICTA IMANUYPAM YANAPÄMANCHIC
Diospa Gubiernun allinmi. Llapanchictapis yanapämanchicmi (Isaías 48:17, 18)
Diospa Gubiernunćhu cushicamañam cawsaśhun, manaña ishyal (Apocalipsis 21:3, 4)
¿RASUMPACHUĆH BIBLIÄPA NISHAN?
Aw, ishcayta yaćhaycuśhun:
Jesús licachilañam, Diospa Gubiernun ima lulanantapis. Pay yaćhachilam atïnincunacta, mañaculcänanpa Diospa Gubiernun śhamunanpa. Enterun allpaćhu Diospa voluntäninta lulanampa (Mateo 6:9, 10). Ñatac, yaćhachimalanchicmi cay mañacuycata imanuypa lulänantapis.
Jesús cay allpaćhu cayal, micachilam micuypi cä nunacunacta; ishyäcunacta jampilam; ñatac, wañücunactapis cawsachilam (Mateo 15:29-38; Juan 11:38-44). Chay lulaśhancunäwanmi licayächimanchic pay, enterun allpäman Reynú gubiernamul, chaycunapipis mastalämi lulalun’a (Apocalipsis 11:15).
Canan imapis pasaśhancunami, ñam willayämanchicña Diospa Gubiernun cayllaćhuña caśhanta. Jesús nilañam, enterun allpaćhu can’am guerracuna, micuy wanaycuna, terremotucuna manala Diospa Gubiernun ćhämuptin. Jaypi, chay Gubiernunmá jawca jawca cawsayta ćhachimun’a (Mateo 24:3, 7).
Canan licayanchicñam lluy imacunapis Jesús nishannú pasaśhanta. Chaymá rasumpa yaćhayanchicña Diospa Gubiernun ćhämun’a mana allin cäcunata lluy allichänanpa.
TANTIÄNAYQUIPA
Diospa Gubiernunćhu, ¿imanuyćha cawsaśhun?
Bibliaćhumá talinqui MATEO 5:5; 2 PEDRO 3:13


text:
36 CAPÍTULO
Juj capitán rikuchin ancha iñiyniyoq kasqanta
JUJ CAPITANPA KAMACHINTA JESÚS QHALIYACHIN
IÑIYNIYOQ KAQKUNAN BENDECISQA KANQAKU
Orqopi yachachiyta tukuspan Jesusqa Capernaum llaqtata riran. Chaypin judiokunamanta wakin kuraq runakuna payman achhuykuranku, paykunatan kachamusqa Roma ejercitopi 100 soldadokunata kamachiq capitán.
Chay capitanpa kamachinmi ‘wasinpi sinchita onqospa ñak’arisharan, manan jatariytapas atiranchu’, yaqañan wañupusharanpas (Mateo 8:6). Chaymi chay capitanqa munasharan Jesuspa yanapananta. Payqa sumaq runan karan, chaymi chay kachasqan kuraq judiokunaqa Jesusta rogakuranku: “Payqa mañakusqanta ruwapunaykipaq jinapunin, munakunmi llaqtanchistapas, chaymi sinagogatapas jatarichipuwaranku”, nispa (Lucas 7:4, 5).
Jinan Jesusqa kaq rato chay capitanpa wasinman riran. Chay capitanmi ichaqa amigonkunata kachamusqa: ‘Wiraqocha, ama jamuychu, noqaqa manan wasiyman jaykumunaykipaq jinachu kani. Chayraykun mana noqa kikiychu qanman jamurani’, nispa Jesusta ninankupaq (Lucas 7:6, 7). Chaywanmi payqa rikuchisharan k’umuykukuq llamp’ulla kasqanta. Payqa manan jujkuna jina millaytachu trataq kamachinkunataqa (Mateo 8:9).
Chay capitanqa yacharanchá judiokunaqa waj llaqtayoq runakunawan mana juñukuqchu kasqanta (Hechos 10:28). Chaypaschá payqa amigonkunawan Jesusta nichiran: “Aswanpas rimarillay, chhaynapi kamachiy qhaliyananpaq”, nispa (Lucas 7:7).
Chayta uyarispan Jesusqa admirasqa niran: “Manan Israel llaqtantinpipas khayna iñiyniyoq runataqa tariranichu”, nispa (Lucas 7:9). Chay capitanpa amigonkunataq wasiman kutipuranku, chaypin capitanpa kamachinta qhalita tariranku.
Chay qhepatan Jesusqa niran: “Askhan inti lloqsimuy ladomanta inti jaykuy ladomantawan jamunqaku, jinaspa janaq pacha gobiernopi Abrahanwan, Isaacwan, Jacobwan ima mesapi tiyaykunqaku”, nispa. Chaywanmi payqa rikuchiran mana judío kaqkuna iñisqankurayku bendecisqa kanankuta. Mana iñiq judiokunamantan ichaqa niran: ‘Tutayaq jawamanmi wijch’usqa kanqaku. Chaypin paykunaqa waqanqaku, kirunkutaraq k’achachachinqaku’, nispa (Mateo 8:11, 12).
Chhaynaqa mana iñiq judiokunaqa manan ‘Diospa gobiernonman’ jaykunankuchu karan. Waj llaqtayoq runakunan ichaqa iñisqankurayku chay gobiernopi chaskisqa kananku karan.


text:
¿Munawaqchu kay qelqa leeyta kay simipi %%?
Internetpi Biblia | MOSOQ PACHAQ BIBLIAN (DIOSPA PALABRAN MATEO-APOCALIPSIS)
¿Munawaqchu kay qelqa leeyta kay simipi %%?
7 ”Amaña pitapas juzgaychischu, chhaynapi mana juzgasqa kanaykichispaq,
2 imaynatachus juzgasqaykichisman jinan qankunapas juzgasqa kallankichistaq, imaynatachus jujkunata ruwankichis chhaynallataqmi qankunapas ruwasqa kankichis.
3 Chhaynaqa, ¿imaraykun wayqeykiq ñawinpi kaq ichhuta qhawanki, manataq reparakunkichu ñawiykipi kaq rakhu k’aspitaqa?
4 ¿Imaynapin wayqeykita niwaq: ‘Ñawiykipi kaq ichhuta orqorusayki’, nispa, ñawiykipi juj rakhu k’aspi kashaqtin?
5 ¡Iskay uya! Ñaupaqtaqa ñawiykimantaraq chay rakhu k’aspita orqokuy, chayraqmi allinta rikunki wayqeykiq ñawinpi kaq ichhuta orqonaykipaq.
6 ”Aman Diospa kaqninkunataqa alqokunaman qonkichischu, amallataq perlaykichiskunatapas khuchikunaman wijch’unkichischu, paqtan saruchankuman, kutirimuspataq llik’irparisunkichisman.
7 ”Diosmanta mañakushallaychis, chaskinkichismi; maskhashallaychis, tarinkichismi; punkutapas takashallaychis, kicharimusunkichismi.
8 Pipas mañakuqqa chaskinmi, pipas maskhaqqa tarinmi, pipas takaqmanqa punkupas kichasqan kanqa.
9 ¿Mayqenniykichistaq wawaykichis t’antata mañakushaqtin rumita qowaqchis?
10 ¿Challwata mañakuqtinpas mach’aqwaytachu qowaqchis?
11 Qankunapas millay runaña kashaspapas yachankichismi wawaykichiskunaman allin regalokuna qoytaqa ¿riki? ¿Chaychu janaq pachapi kaq Yayaykichisqa mañakuqninkunaman allin kaqkunata mana qonman?
12 ”Chhaynaqa, imatachus runakuna ruwanasuykichista munankichis, chhaynallatataq qankunapas paykunata ruwaychis; chhaynatan nin kamachikuy simipas profetakunaq qelqasqanpas.
13 ”K’illku punkunta jaykuychis, ama jatun punkuntaqa; chayninta jaykuq anchollaña jatun ñanqa wañuymanmi apan, askhataqmi chaynintaqa rishanku;
14 k’illku punkunta jaykuq ñañu ñanmi ichaqa kausayman apan, pisillataqmi chaytaqa tarinku.
15 ”Cuidakuychis llulla profetakunamanta, paykunan ovejaman tukuspa qankunaman jamusunkichis, ukhunkupin ichaqa sinchi yarqasqa atoqkuna kanku.
16 Paykunataqa imachus ruwasqankupin reqsinkichis. ¿Pallakunmanchu uvasta kiskakunamanta, higostapas kisakunamanta? Manan ¿riki?
17 Chhaynallataqmi allin sach’aqa allin ruruta rurun, mana allin sach’an ichaqa mana valeq ruruta rurun.
18 Allin sach’aqa manan mana valeq rurutaqa rurunmanchu, nitaqmi mana allin sach’apas allin rurutaqa rurunmanchu.
19 Allin ruruta mana ruruq sach’aqa wit’usqa kaspan ninaman wijch’uykusqa kanqa.
20 Chhaynaqa, imachus ruwasqankupin chay runakunataqa reqsinkichis.
21 ”Manan llapa ‘Señor, Señor’ niwaqniychu janaq pacha gobiernomanqa jaykunqa, aswanpas janaq pachapi kaq Yayaypa munayninta ruwaqllan.
22 Chay p’unchaypiqa askhan niwanqaku: ‘Señor, Señor, ¿manachu sutiykipi profetizarayku, sutiykipi supaykunata qarqorayku, sutiykipi askha milagrokunatapas ruwarayku?’, nispa.
23 Jinan paykunata nisaq: ‘¡Manapunin reqsiykichischu! ¡Ripuychis qayllaymanta, mana allin kaqta ruwaqkuna!’, nispa.
24 ”Pipas kay nisqaykunata uyarispa junt’aqqa qaqa patapi wasinta ruwaq allin yuyayniyoq runa jinan.
25 Sinchita paramuqtinmi unu yapakuran, jinaspa chay wasiman jaykuran, wayrapas sinchita wayramuspa wasiman waqtakuran, chay wasin ichaqa mana thunikuranchu qaqa patapi ruwasqa kasqanrayku.
26 Pipas kay nisqaykunata uyarispa mana junt’aqmi ichaqa, aqo patapi wasinta ruwaq mana yuyayniyoq runa jina kanman.
27 Sinchita paramuqtinmi unu yapakuran, jinaspa chay wasiman jaykuran, wayrapas sinchita wayramuspa wasiman waqtakuran, chay wasitaq urmaspa manchayta thunikapuran”, nispa.
28 Chaykunata Jesús rimayta tukuqtintaq runakunaqa anchatapuni admirakuranku imayna yachachisqanmanta.
29 Payqa Diospa nisqanman jinapunin yachachiq, manan kamachikuy simita yachachiqkuna jinachu.
Jujman apachinapaq
Jujman apachinapaq
MOSOQ PACHAQ BIBLIAN (DIOSPA PALABRAN MATEO-APOCALIPSIS)
Mateo 7
quechua (Cusco)
Internetpi Bibliata leey
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Mateo 14Mushuj Testamento Diospaj Shimi (MTDS)
Bautiźaj Juanta huañuchishcata parlashcami
14 Chai punllacunami, Galilea llajtata mandaj Herodesca, Jesús imallata rurashcata uyarca. 2 Chaimantami Herodesca, paipaj servijcunataca cashna nirca:
–Chai runaca, Bautiźaj Juanmari canga. Paimari huañushcacunapaj chaupimanta causarimushpa, milagrocunata ruracunga– nircami.
3 Juantaca, Herodías huarmi nishcata uyashpami, Herodesca cadenahuan huatashpa carcelpi churachishca carca. Chai Herodiasca, Herodespaj huauqui Felipepaj huarmimi carca. 4 Juanca, Herodesta:
–Chai huarmihuan pushanacushpa causanaca, mandashcapi ricujpica mana allichu– nishcamantami, carcelpi carca.
5 Herodesca Juantaca huañuchisha yuyarcami. Shina cashpapish, tucuicunami Juantaca, ‘Dios ima nishcata huillajmi’ nijcuna carca. Chaimanta paicunata manchashpa mana huañuchirca. 6 Herodesca, pai huacharishca punlla pajtajpimi fiestata ruracurca. Chaipi cajcunapaj ñaupajpimi, Herodiaspaj ushushica bailarca. Pai bailacujtaca, Herodesca achcatami ricunachirca. 7 Chaimantami Herodesca, chai solterataca:
–Canmanca imata mañajpipish cushallami, mana llullanichu, cushatajmi– nirca.
8 Shina nijpi chai solteraca, mama yachachishcamantami Herodestaca:
–Bautiźaj Juanpaj umata platopi cuhuai– nirca.
9 Jatun mandaj Herodes chaita uyashpaca, anchatami llaquirirca. Llaquiricushpapish, chaipi cajcunapaj ñaupajpi: “Mana llullanichu, imata mañajpipish cushatajmi” nishcamantami, pai nishcata ama p'aquingapaj, chaita cuchun mandarca. 10 Chaimantami Juanpaj umataca, carcelpi p'itimuchun cacharca. 11 Juanpaj umata p'itishpa platopi apamushpaca, chai solteramanmi curca. Chaitaca, paipaj mamamanmi curca.
12 Chashna huañuchijpimi Juanpaj yachacujcuna shamushpaca, paipaj cuerpota apashpa pambagrircacuna. Chaimantaca, imalla tucushcatami Jesusman huillagrircacuna.
Jesusca pichca huaranga runacunamanmi carashca
13 Juanta huañuchishcata yachashpami Jesusca, pi mana causan shitashcaman Pailla shuj barcopi rirca. Chaita yachashpaca gentecunaca, cutintajmi achcacuna pueblocunamanta llujshishpa, chaquillahuan Jesuspajman rircacuna. 14 Jesusca barcomanta llujshicushpa, chai tucui gentecunata ricushpa llaquishpami, mashnalla ungushcacunataca alliyachirca. 15 Ña tutayamugrijpimi, Jesuspaj yachacujcuna shamushpaca:
–Cai shitashcapi canchijca, ñamari tutayamunpish, tucuicuna micunata randigrichun pueblocunaman cachaiari– nircacuna.
16 Shina nijpi Jesusca:
–¿Imapajtaj ringari? Cancunallataj caraichijlla– nircami.
17 Shina nijpimi yachacujcunaca:
–Cai pichca tanda, ishqui chalhuallatamari charinchij– nircacuna.
18 Chashna nijpi Jesusca:
–Shinashpaca chaita apamuichij– nirca.
19 Gentecunataca tucuicunatami, q'uihua pambapi tiyarichun mandarca. Chai q'uipaca chai pichca tandata, ishqui chalhuata japishpami, jahua pachata huichilla ricushpa, Diosta pagui nirca. Chai huashaca chai tandata chaupishpa chaupishpami, yachacujcunaman curca. Paicunami tucui chaipi cajcunaman cararcacuna. 20 Chai tucui gentecunami mana nijta micurcacuna. Puchushcataca, chunga ishqui canasta jundatami yachacujcunaca tandarca. 21 Micujcunaca c'aricunallami pichca huaranga carca. Huarmicunata, huambracunataca mana yuparcacunachu.
Yacu jahuatami Jesusca purishca
22 Chaicunaman carashca q'uipami Jesusca, paipaj yachacujcunataca ‘Barcopi cucha ch'imbanijman ñaupacuichij’ nishpa cacharca. Jesusca, chai tucui gentecunata ‘Cayacamachij’ ningapajmi saquirirca. 23 Paicunata ‘Cayacama’ nishpa urcuman huichiyashpaca, tutacamami pailla chaipi Diosta mañarca. 24 Yachacujcunaca, ñami chaupi cuchata barcopi ricurca. Ñaupajmanta achca huaira shamushpami, yacuta caiman chaiman cuyuchijpi, yacuca barcopi huajtaricurca. 25 Ñapish pacarimuitaca, Jesusca yacu jahuata purishpami, paicunapajman c'uchuyarca. 26 Yacu jahuata shamucujta ricushpaca, yachacujcunaca achcata chujchushpa mancharishpami:
–¡Ayamari shamucun!– nishpa caparircacuna.
27 Paicuna chashna caparicujpimi, Jesusca:
–Upalla caichij, ñucamari cani. ¡Ama mancharichijchu!– nirca.
28 Chashna nijpi Pedroca:
–Apunchij Jesús canllataj cashpaca, yacu jahuata cambajman shamuchun ñucata cayai– nircami.
29 Shina nijpi Jesusca:
–Shamui– nijpi Pedroca, barcomanta llujshishpa, yacu jahuata Jesuspajman puri callarirca.
30 Shina cashpapish achca huaira shamujpimi, Pedroca mancharca. Chaimantaca, yacupi huashicui callarishpami:
–¡Apunchij Jesús, quishpichihuaiari!– nishpa caparirca.
31 Shina caparijpi Jesusca, Pedrota utca maquimanta japishpami:
–¿Ima nishpataj manchangui? ¡Ñucata tucui shunguhuan cringuimanca!– nirca.
32 Paicuna ña barcoman yaicujpica, huairaca casijlla tucurcallami. 33 Chaimantami barcopi cajcunaca, Jesuspajman c'uchuyashpa:
–Canca, Diospaj Churitajmari cashcangui– nishpa adorarcacuna.
34 Ña cuchata ch'imbashpaca, Genesaret llajtamanmi chayarcacuna. 35 Chaipi causajcuna Jesusta rijsishpaca, tucui chai muyundij llajtapimi huashan huashan huillanacurcacuna. Chaimantami, tucui ungushcacunata Jesuspajman apamurcacuna. 36 Tucui ungushcacunami Jesustaca: “Cambaj churana filollapipish tuparipachun saquihuai” nircacuna. Pipish Jesuspaj churanata tuparijca, alliyarcallami.


text:
Hechos 24Mushuj Testamento Diospaj Shimi (MTDS)
Pabloca Felixpaj ñaupajpimi mitsaringapaj huillashca
24 Pichca punlla q'uipami, curacunata mandaj Ananiasca, Felixpaj ñaupajpi Pablota juchachingapaj Cesareaman rirca. Chaipajca maijan cunaj yuyajcunandij, Tértulo shuti abogadondijmi rirca. 2 Pablota Felixpaj ñaupajman pushamujpica, chai Tértulo runaca Pablota juchachishpami cashna nirca:
–Quiquinca alli yachaj cashpami, ñucanchijtaca alli mandacungui. Canmantamari ñucanchijca alli, sumajta causacunchij. 3 Alli nishca quiquin Felix chashna sumajta mandacujpimi, quiquin mandacun llajtapica, quiquintaca tucuicuna maipipish alli ninchij. 4 Cunanca, ama achcata unaiyashpa p'iñachingapaj, ñucanchij huillashcata quiquinpaj alli shunguhuan ashallata uyahuai. 5 Cai runaca, judiocunatami maipipish pandata yachachishpa, macanacuita jatarichishpa, purij ungüi shina llaquichishpa puricushca. Paimari, nazarenocunapaj yuyaita yachachishpa pushaj uma tucushca. 6 Diospaj huasitapish mapayachisha nicushcata yachashpami, paita japishpa, ñucanchij Mandashcapi nishca shina tapucurcanchij. 7 Paita tapujllapimi, huaranga soldadocunata mandaj Lisiasca shamushcahuan, ñucanchij maquimanta aisashpa quichurca. 8 Chai huashami, paita juchachijcunataca quiquinpajman shamuchun nirca. Imamanta ñucanchij paita juchachicushcataca, quiquinllataj tapushpa uyapailla– nircami.
9 Chashna nijpica, chaipi caj judiocunapish, ‘Chaica chashnatajmari’ nircacunami. 10 Shina nijpica Pablo rimachun, chai mandaj maquihuan ricuchijpimi, paica cashna nirca:
–Quiquin ña tauca huatacunata cai llajtata alli mandaj cashcata yachanimi. Chaimantami ñucata juchachijcunamantaca, cushicushpa quiquinpaj ñaupajpi mitsarisha nini. 11 Quiquinllataj tapushpa alli yachailla. Jerusalenpi Diosta adorangapaj ñuca rishcaca, cunan chunga ishqui punllallami tucun. 12 Ñucataca, Diospaj huasipipish, tandanacuna huasicunapipish, pueblollapitaj mai shujtajpipish pita tandachishpa imata rimanacucujta, macanacuiman jatarichicujtapish mana japircacunachu. 13 Cunan ñucata juchachicushcatapish, paicunaca, ima shina mana chashnataj cashcata ricuchi tucuncunachu. 14 Caitatajcarinpish quiquinman huillanimi: Ñucaca, Jesuspaj Ñanta catishpami, ñaupa yayacuna shinallataj Taita Diosta servini. Chaitami paicunaca, mana allita catij nishpa juchachihuancuna. Ñucaca, Mandashcapi imalla quillcashcatapish, Dios ima nishcata huillajcuna huillashcatapish tucuitamari crishpa caticuni. 15 Huañushcacunataca cashcata rurajcunatapish, millaicunatapish Taita Dios tucuicunata causachina cashcatami, paicuna shinallataj crishpa shuyani. 16 Chaimantami ñucaca Taita Diospaj ñaupajpipish, runacunapaj ñaupajpipish, pi ama imata juchachichun, chai yuyai alli causani.
17 Ñucaca, unai huatacunapimari, Diosman cushca cullquita ñuca llajtapi causajcunaman cungapajpish, ñuca quiquin imallatapish Diosman cungapajpish Jerusalenman tigramurcani. 18 Tucui chaicunata cungapaj shamushpami, ña chuyayashca huasha Diospaj huasi ucupi carcani. Chaipica, ñapish Asiamanta maijan judiocuna chai ucupi ricurircallami. Paicuna yaicushpaca ñucataca, pi taucacunata tandachishpa, ima p'iñanacuita jatarichicujta mana japircacunachu. 19 Paicunami, ñucata imata juchachinata charishpaca, quiquinpaj ñaupajpi juchachinaman shamuna carca. 20 Tandanacushca mandajcunapaj ñaupajpi ñucata juchachicushpa, ima mana allita japishca cashpapish, caipi cajcunallataj quiquinman huillachunlla. 21 Paicunapaj ñaupajpi shayacushpaca: “Huañushcacuna causarinata crishcallamantami, cunan cancunapaj ñaupajpi juchachishca shayacuni” nishpallami caparircani– nircami.
22 Chashna nijpica, mandaj Felixca:
–Huaranga soldadocunata mandaj Lisias shamujpimi, caitaca imatapish nisha– nishpa saquircallami. Paica, Jesuspaj Ñan ima shina cashcata alli yachashcamantami, mana imata ashtahuan nisha nirca.
23 Shina nishpaca, patsaj soldadocunata mandajtaca: “Pablotaca ama imata nishpa charicunguilla. Paipaj rijsishcacuna imahuan paita ricuj shamujpipish, ama jarcanguichu” nishpami mandarca.
24 Asha punllacuna q'uipami Felixca, judiocunapurallataj caj paipaj huarmi Drusilandij shamurca. Paica, Pablota cayachishpami, Jesucristota ima shina crinata parlachirca. 25 Pabloca, Dios munashca shina cashcata rurashpa causanatapish, quiquin munaita jarcarina cashcatapish, imalla rurashcata Dios ricuchina cashcatapishmi huillarca. Chaita huillajpica Felixca, achcata mancharishpami Pablotaca: «¡Cunanca rilla! Cutin uyasha nishpaca, cayashallami» nirca.
26 Felixca, cullquita cujpi Pablota cacharisha yuyashpapishmi, tauca cutin cayachishpa paihuan parlarca.
27 Ña ishqui huata tucujpimi, Felixca, pai mandacushcamanta llujshirca. Paipaj catica, Porcio Festomi mandaj tucurca. Felixca judiocunapi alli ricurisha nishpami, Pablotaca preźullataj saquirca.


text:
17 YACHAQANA
Qotuchakuykunata waturejkuna, ¿imaynatá yanapawanchej?
Griegopi Qhelqasqasqa, Bernabemanta, apóstol Pablomanta ima ashkhata parlan. Paykunaqa, chay tiempopi qotuchakuykunata waturispa purej kanku. ¿Imaraykutaj chayta ruwaj kanku? Qotuchakuykunamanta hermanosninkoj allinninkuta munasqankurayku. Pabloqa hermanosnin imaynachus kashasqankuta yachananpaj, ujtawan watukoj riyta munaj. Paykunata kallpachananpajtaj, may jina karusta rej (Hechos 15:36). Kay tiempomanta qotuchakuykunata waturejkunaqa, Pablo jinallataj kanku.
Kallpachaj jamunku. Qotuchakuykunata waturej hermanosqa, watapi iskay kutita 20 qotuchakuykunata jina waturinku. Uj semanatataj paykunawan qhepakunku. Chay hermanosmanta, warmisninkumanta ima, mayta yachakusunman. Paykunaqa, tukuy hermanosta rejsinapaj kallpachakunku. Hermanoswan willaj chayri Bibliamanta yachachisqanku runasta waturej rillankutaj. Chantapis ancianoswan hermanosta kallpachanankupaj, wasinkuman waturej rinku. Tantakuykunapi, jatun tantakuykunapi ima, kallpachanapaj jina sumajta umallirichinku (Hechos 15:35).
Allinninchejta maskʼanku. Qotuchakuykunata waturejkunaqa, sapa qotuchakuyta Jehovamanta mana karunchakunanpaj yanapanku. Chantapis ancianoswan, siervos ministerialeswan ima tantakunku. Ajinamanta qotuchakuy imaynatachus ñauparishasqanta qhawarinku, ruwanasninkupaj yuyaychanku ima. Precursorestapis, willaypi allin rinanpaj yanapanku. Chantá yachakojkunata rejsispa, imaynatachus ñauparishasqankuta yachaspa ima, mayta kusikunku. Kay hermanosqa, tukuy sonqo llankʼanku, allinninchejpajtaj ‘yanapawanchej’ (2 Corintios 8:23). Arí, creeyninkumanta, Diosta allinta yupaychasqankumanta ima yachakuna (Hebreos 13:7).
¿Imapaj qotuchakuykunata waturejkuna waturiwayku?
Qotuchakuyniykita waturej jamojtinku, ¿imatá ruwawaj?


text:
TAPANMANTA | ¿IMAYNATÁ LLAKIYTA ATIPASUNMAN?
Familiarayku llakiy
Janet nin: “Tatay wañupusqantawan pisi tiemponman, qosay niwarqa waj warmiyoj kasqanta. Chantá chʼinllamanta pʼachanta apakapuspa iskay wawitasniytawan saqerpariwarqa”, nispa. Janet llankʼayta tarejtinpis, ganakusqan qolqeqa mana alcanzarqachu. Jinapis mana chayllachu karqa. Janet nin: “Mayta llakikorqani sapallay tukuy imata ruwanay kasqanta yachaspa. Mana waj tatas jina wawasniyman qoyta atisqaymanta juchachakoj kani. Kunanpis, runa imaynatachus qhawawasqaykumanta llakikullanipuni. Ichá yuyanku, qosaymanta mana tʼaqanakunaypaj mana kallpachakusqayta”.
Janettaqa Diosmanta mañakuy yanapan llakiyninta atipananpaj, Diosman qayllaykunanpaj, amigonta jina qhawananpajtaj. Janet nin: “Chʼisinpi astawan llakikuni. Chʼinpacha kasqanraykutaj llakiykunalla yuyayniyman jamuwan. Sumajta puñunaypajqa Bibliata leey, Diosmanta mañakuy ima yanapawan. Filipenses 4:6, 7 nin: ‘Ama imamantapis phutikuychejchu, astawanqa Diosmanta mañakuspaqa, imatachus munasqaykichejta mañakuychej, tukuy imamanta graciasta qospallapuni. Chantá Diosqa chay mana unanchay atina sonqo tiyaykuyninta sonqosniykichejman churanqa, chaytaj sonqoykichejta, yuyayniykichejtawan waqaychanqa’. Chaytaj mayta yanapawan. Wakin kuteqa tutantin Diosmanta mañakuni, reparanitaj Dios sonqo tiyaykuyninta qowasqanta.”
Jesús Orqopi yachachisqanqa, llakiypi rikukojtinchej yanapawanchej. Pay nerqa: “Tataykichejqa yachanña imaykichejchus pisisqanta, manaraj paymanta mañakushajtiykichej”, nispa (Mateo 6:8). Jinapis Diosqa mañakunanchejtapuni munan. Imaraykuchus chaynejta Diosman qayllaykunchej. Biblia nin: “Diosman astawan qayllaykuychej; paypis qayllamusonqachej”, nispa (Santiago 4:8).
Diosmanta mañakoyqa tukuy imapi yanapawasunman. Jehovaqa runaspa “mañakusqankuta” uyarin, paypi atienekojkunatataj jarkʼan (Salmo 65:2). Chayrayku Jesusqa discipulosninman yachacherqa “Diosmantaqa mana saykʼuspa mañakunapuni kasqanta” (Lucas 18:1). Yachachinawanchejta, yanapanawanchejtataj mañakunallapuni, imajtinchus payqa uyariwasunpuni. Pay yanapanawanchejmanta ni jaykʼaj iskayrayanachu. Diosmanta mana saykʼuspa mañakuspaqa paypi atienekusqanchejta rikuchinchej (1 Tesalonicenses 5:17).
¿IMAYNATÁ UJ RUNA CREEYNIYOJ KASQANTA RIKUCHIN?
Diospi creenapajqa allinta rejsina tiyan (Juan 17:3). Bibliata estudiaspaqa Dios imaynachus kasqanta, imatachus yuyasqanta ima yachakunchej. Chantapis sapa ujninchejmanta Dios llakikusqanta yachanchej. Jinapis Diostaqa allinta rejsina uj sumaj amigota jina. Pillawanpis sumaj amigos kanapajqa mana rejsiytawanpachachu amigos kanchej, manaqa tiempowanraj. Ajinallatataj Diospi creenanchejpaj, atienekunanchejpaj ima allintaraj rejsinchej. Paypa munaynillanta ruwanchej, yanapawasqanchejtataj reparanchej (2 Corintios 10:15; Juan 8:29). Ajinamanta Janetqa llakiyninta atipan.
Janet nin: “Chay llakiy tiempopi kashajtiy, Jehová mana saqerpariwasqan mayta yanapawarqa. Contraypi mana allin ruwaykuna rikhurerqa, chaytaj mana atipanaypaj jina karqa. Diosmanta sinchʼita mañakusqaymanta Jehová chʼampaykunasniyta allincharqa. Sapa kuti Diosman agradecekushaspa imaspichus yanapawasqanta yuyarikuni. Payqa necesitashajtiypuni yanapawan. Chantapis sumaj amigoswan bendeciwan, pikunachus yanapariwanku, wawasniypis paykunamanta mayta yachakunku. *
”Kunan entiendeni imaraykuchus Jehová, Malaquías 2:16 versiculopi divorciakuyta chejnisqanta nin. Qhenchachakojqa qosanta chayri warminta mayta ñakʼarichin. Qosay saqerpariwasqanmanta unayña kajtinpis, wakin kuteqa llakikullanipuni. Ajina kashaspaqa wajkunata yanaparini, jinamanta llakiyniymanta qonqapuni.” Janetqa ajinamanta Bibliaj nisqanman jina ruwan wajkunamanta mana karunchakuspa * (Proverbios 18:1).
Diosqa “wajcha wawaspa Tatanku, viudasmantaj kutikun”. (Salmo 68:5)
Janet nillanpuni: “Diosqa ‘wajcha wawaspa Tatanku, viudasmantaj kutikun’ chayta yachayqa mayta sonqochawan. Diosqa ni jaykʼaj qosay jinaqa saqerpariwasqaykuchu” (Salmo 68:5). Janetqa yachan mana Dioschu juchaman urmanapaj tanqawasqanchejta. Astawanqa llakiyta atipanapaj “mana michʼakuspa” may sumaj atiyninta qowanchej (Santiago 1:5, 13; 2 Corintios 4:7).
Chaywanpis, ¿imatá ruwasunman wañuy patapi rikukusqanchejmanta llakikuspa?
^ párrafo 10 Llakiyta atipanapaj sumaj yuyaychaykunata “Recupere el control de su vida” nisqa yachaqanata leeriy, ¡Despertad! de julio de 2015 revistapi, kaytaqa Internetpi www.jw.org nisqapi tarillawajtaj.


text:
Jesuspa yachachisqanta uyarikusun
Manan maypipas kanchu Bibliapi jina allin consejokunaqa. Wawakunapas chaymantan yachankuman, Bibliapiqa manan runaq nisqanchu kashan, aswanpas janaq pacha Taytanchis nisqanmi.
¿Imatan wawaykikuna necesitan?
Kay libroqa wawakunawan imaymanakunamanta rimanapaqmi ruwasqa kashan.
¿Imaraykun Jesús allin yachachiq karan?
¿Imakunamantan Jesus yachachiran? ¿Maymantan yachaq pay chaykunata?
Munakuq Diospa cartan
Paypa cartanqa juj munay libropin kashan.
Diosmi tukuy imatapas kamaran
¿Pin kamaran pichinkuchakunata, pin takiytapas yachachiran? ¿Pin kamaran plantachakunata? ¿Pin qanta kamarasunki?
Diospa sutinta yachasun
Llapanchismi sutiyoq kanchis. ¿Yachankichu Diospa sutinta? ¿Imaraykun yachananchispuni paypa sutinta?
“Kaymi munakusqay Churiyqa”
¿Imaraykun Jesús jujniray karan común runakunamanta?
Jesusqa jujkunatan serviran
¿Imaynan kanki pipas qanpaq ima allintapas ruwaqtin? Kusikunkin ¿riki? Jesuspas yacharanmi chayqa chhayna kasqanta.
Kasukuyqa allinninchispaqmi
Kuraqkunaqa ejemplon wawakunapaq. Dios imatapas kamachiwanchis chayqa allinninchispaqmi imatapas kamachiwashanchis.
Espiritukunaqa atiyniyoqmi kanku
Wakin espiritukunaqa allinmi kanku wakintaqmi millaykuna kanku.
Tentacionkunamanta cuidakusun
¿Imatan ruwanayki pipas mana allinkunata ruwanaykipaq nisuqtiyki?
¿Pin supaykunamanta aswan atiyniyoq?
Manan manchakunachu supaykunataqa, ichaqa cuidakunanchismi ama engañawananchispaq.
Diospa angelninkunan yanapawanchis
Diospa angelninkunaqa payta munakuqkunata payta serviqkunatan yanapan.
Diosmanta mañakuyta yachasun
Imay ratopas Dioswanqa rimallawaqmi, payqa uyarimushasunkin.
Jesuspa qatikuqninkuna
¿Imayna clase runakuna karanku?
¿Imaraykun jujkunata perdonananchis?
Jesusmi juj runamanta willaran perdonayta yachananchispaq.
Llapa runakunata munakusun
Samaritano runa jinan kananchis.
¿Iman aswan importante?
¿Imatan ruwananchis Diospaq qhapaq kananchispaq?
¿Imata ruwaspan kusisqa kasunman?
Jesusmi juj importante willakuyta willan.
¿Gracias ninkichu?
¿Imatan yachawaq chunka leproso runakunamanta?
¿Maqanakunachu jujkunawan?
¿Imatan ruwawaq maqanakuy kaqtin?
¿Ñaupaqllapichu kayta munanchis?
¿Imatan Jesús niran qatikuqninkunata paykunapura discutiqtinku?
¿Alabakuqchu kananchis?
Jesús willan juj fariseomanta juj impuesto cobraqmantawan.
¿Imaraykun mana llullakunachu?
Yachay imatas Jehová Dios ruwaran Ananiasta Safiratawan chayta.
¿Imaraykun runakuna onqonchis?
¿Jayk’aqllapas chinkapunqachu onqoy?
Manan suwakunanchischu
Mana kaqninkuta oqarikuq tawa runakunamanta yachay.
¿Cambiankumanchu millay runakuna?
Saulopas qhelli kausaypi puriq warmipas cambiarankun.
¿Imaraykun sasa allin kaqta ruway?
¿Imatan millay runakuna ruwanku paykunaq munasqanta mana ruwaqtinchis?
¿Pin Diosninchis?
Runakunaqa askha dioskunatan adoranku. Kinsa jovenkunaq ejemplonmi yanapawasun imata ruwanapaq.
¿Pitan kasukunanchis?
“Roma reypa kaqtaqa Roma reyman qopuychis, Diospa kaqtataq Diosman qopuychis”.
¿Llapa fiestakunachu Diosta kusichin?
¿Yacharankichu Bibliapi imaymana fiestakunamanta willasqanta? Chaykunata yachaspaqa allintan yachasun imatas Dios chaykunamanta piensan chayta.
Ama runata manchakusunchu
Jesuspa nisqan jina manan facilchu Diosta serviyqa. ¿Iman yanapawasunman kusisqa Diosta servinapaq?
¿Pin yanapawasun llakisqa kaqtinchis?
¿Imatan ruwanayki sapallayki otaq llakisqa tarikuspayki?
Jehová Diosmi Jesusta cuidaran
Jehová Diosqa cuidaranmi Jesusta runakunaña wañuchiyta munaranku chaypas, chayta astawan yachay.
Jesusmi cuidawasun
Kay pachapi kashaspan Jesusqa rikuchiran qatikuqninkunata cuidananpaq atiyniyoq kasqanta.
¿Iman suceden wañupuq runakunawan?
¿Manchakunachu wañuyta, wañupuqkunatapas?
¿Kausarinkumanchu wañupuqkuna?
Diosmi Jesusman atiyta qoran wañusqa wawakunatapas kausarichinanpaq.
¿Pikunan kausarinqaku? ¿Maypin tiyanqaku?
¿Ima niranmi Jesús chaymanta?
Yuyashallasun Jehová Diosta Jesustapas
Jehová Diospas Jesuspas imaymanakunatan noqanchispaq ruwaranku, ¿imatan ruwananchis chaykunata mana qonqanapaq? Chaytan Jesús yachachiran.
¿Imaraykun Jesusta munakunanchis?
Paymi vidanta qoran wiñay kausayta chaskinanchispaq.
Diosqa manan wawanta qonqaranchu
Jesusmi kausarimpun.
Jehová Diosta kusichisun
Bibliapin nin: “Wawalláy, yachayniyoq kay, jinaspa sonqoyta kusirichiway”, nispa.
Diosta kusichiq wawakuna
¿Imakunata ruwaspan Diosta kusichiwaq?
¿Imaraykun llank’ananchis?
Llank’aymi yanapawanchis qhali wiñananchispaq allin umayoq kananchispaqpas. Qanpas llank’aspaqa kusisqan kanki.
¿Pikunan kanku hermanonchiskuna?
¿Papanchispa wawankunallachu hermanonchiskuna kanku?
Amigonchiskunaqa Diostan munakunanku
“Aman piwanpas engañachikunkichischu. Mana allin runakunawan juñukuspaqa allin ruwaykunatan qonqapunkichis.”
¿Iman Diospa gobiernon?
Jesús kay pachata gobiernaqtinqa askha sumaq cambiokunan kanqa.
¿Jatun parapichu kay pacha tukupunqa?
Chanin runakunallan kay pachapi wiñaypaq kausanqaku.
Armagedón guerran chayamushan
Señalkunaqa sut’itan rikukushan.
Qanpas paraisopin tiyawaq
¿Imatan ruwananchis wiñay kausayta chaskinapaq?


text:
¿Imatan wawaykikuna necesitan?
SAPANKA tayta-maman yanapakun juj wawa paqarimunanpaq. Chay wawan mamanpa wijsanpi wiñan nacemunan p’unchaykama. Llapa wawakuna chhayna paqarisqanmanta admirakuspan runakuna ninku: “Chayqa milagron”, nispa.
Wawata kay pachaman apamusqanku qhepamanqa, imaymanapin tayta-maman yanapananku kanqa. Chayllaraq naceq wawaqa tayta-mamallanmantan dependen. Ichaqa wiñasqanman jinan necesitanqa yuyaykusqanpi, kausayninpi, iñiyninpi ima yanapananta.
Tayta-mamanpa munakusqan wawakunaqa allintan wiñanku. Ichaqa manan simillawanchu munakusqaykichista rikuchinaykichis aswanpas allin ejemploykichiswanmi. Chaymantapas kausanapaq allin yachachikuykunatan juch’uychanmantapacha yachachinaykichis. Wiñanantaraq suyankichis chayqa sasachakuykunapin rikukunqaku.
Allin kausanapaq yachachikuykunaqa Bibliapin kashan. Chaypi yachachikuykunan wawakunata aswan allinta yanapanqa. Kikin kamaqninchispa yachachikuynin kasqanta yachaspan, wawakunaqa Bibliapi consejokunata aswan allinpaq jap’ikunqaku.
Llapa tayta-mamakunatan Biblia kallpachashan wawankuman allin yachachikuykunata yachachinankupaq. Ichaqa wawakunaq wiñasqanman jinan wakin tayta-mamakuna manaña importante yachachikuykunamanta paykunawan parlarinkuchu. Chayqa manan kananchu. Chaymi JESUSPA YACHACHISQANTA UYARIKUSUN, nisqa libro ruwakamun Diosmanta yachashanallaykichispaq. Kay libron yanapasunkichis wawaykichiswan parlashanallaykichispaq otaq juj yachachiqwan parlashanallanpaq.
Kay libropiqa askha tapukuykunan kashan. Chay tapuykunatan wawakuna kutichinanku. Yaqa llapa tapukuykunaq tukuyninpin kinsa puntochakuna kashan (...). Chay puntokunaman chayaspaqa suyanaykin wawaq kutichinanta. Chaymi yanapanqa kusisqa estudiananpaq mana chayqa aburrikapunqan.
Ichaqa, ¿imapaqmi astawanqa chay tapuykuna churakamun? Wawaykiq sonqonpi imachus kasqanta yachanaykipaqmi. Mayninqa manapaschá allintachu kutichinqa. Ichaqa chay tapuyman qatiq willakuykunan yanapanqa allin yachachikuykunata sonqonpi jap’ikunanpaq.
Kay libropiqa 230 más sumaq dibujokunan kashan. Chay dibujokunaq ladonpin tapukuykuna kashallantaq. Chay dibujokunan wawata yanapanqa libropi leesqanta entiendenanpaq tapuykunaman kutichinanpaq ima. Chayta ruwaspan wawaykita yanapanki yachasqanta umanpi jap’inanpaq.
Wawayki leeyta yacharuqtin jina, kallpachay ladoykipi leenanpaq sapallanpi leenanpaqpas. Kay librota askha kutita leenqa chayqa, chaypi consejokunan sonqonpi qhepanqa. Ichaqa sapa kutilla kuska leesqaykichismi astawanqa jujllachasunkichis. Chhaynapin wawayki astawan munakusunki respetasunki ima.
Kay tiempopi wawakunapaqmi astawanqa imaymana trampakuna kashan. Televisionpi internetpi iman millay qhelli ruwaykuna, espiritismo, juj millay ruwaykunapas lloqsimushan. Kay libron yanapasunki chay trampakunamanta wawaykita cuidanaykipaq. Jesús jinan wawaykita yachachinayki Jehová Diospa yanapayninta Bibliapi maskhananpaq. Kay libron qantapas wawaykikunatapas yanapasunkichis Diospaq jina kausanaykichispaq jamuq tiempopi bendicionkunata chaskinaykichispaqpas.


text:
1Rey Herodes kamachikushaqtinmi Judea provinciapi kaq Belén llaqtapi Jesusqa nacerqan. Chay qhepatataq inti lloqsimuy lado suyumanta Jerusalén llaqtaman chayamurqanku ch'aska qhawaypi yachaysapa runakuna. 2Hinaspan tapukurqanku: –¿Maypitaq kashan judío runakunaq reynin naceqri? Ch'askantan inti lloqsimuy ladopi rikumuyku, chaymi payta yupaychaykuq hamushayku, nispanku. 3Chayta uyarispanmi rey Herodesqa hawapi-ukhupi sonqoyoq karqan, kaqllataq Jerusalén llaqtapi llapan runakunapas. 4Chaymi llapan sacerdote umallikunata, kamachikuy simita yachachiqkunatawan huñuspa, paykunata tapuykurqan maypichus Cristo nacenan karqan chayta. 5Paykunataq reyta nirqanku: –Judeapi kaq Belén llaqtapin, nispa. Kay hinatan profetaqa qelqarqan: 6“Qanqa, Judá suyupi Belén llaqta, Judapi kamachikuqkuna purapiqa hatunmi kanki, qanmantan huk uma qollana lloqsimunqa, paytaqmi Israel llaqtayta michinqa”, nispa. 7Hinaqtinmi rey Herodesqa ch'aska qhawaypi yachaysapa runakunata sapaqllaman waqyarqan, hinaspan paykunata allin-allintapuni tapuykurqan hayk'aqchus ch'askaq rikhurisqanta. 8Chaymantataq paykunata Belén llaqtaman kachaspa nirqan: –Riychis, hinaspa wawamanta allin-allintapuni tapukamunkichis, tarimuspaykichistaq willawankichis, ñoqapas rispa yupaychaykamunaypaq, nispa. 9Paykunataq reyta uyariykuspanku pasapurqanku, inti lloqsimuy ladopi rikusqanku ch'askataq ñawpaqenkuta rirqan wawaq kasqanman chayaspataq altonpi sayaykurqan. 10Ch'askata rikuspataq anchata kusikuspa q'ochukurqanku. 11Wasiman haykuspataq wawata rikurqanku maman Mariatawan, hinaspan qonqoriykukuspa wawata yupaychaykurqanku. Alforjankuta kicharispataq regalokunata wawaman qorqanku: qorita, inciensota, mirratawan. 12Chaymantataq Herodesman ama kutinankupaq mosqoypi willasqa kaspanku wak ñanninta llaqtankuman kutipurqanku. 13Ch'aska qhawaypi yachaysapakuna ripuqtintaq, Señor Diospa angelninqa mosqoypi Joseman rikhurispa nirqan: –Sayariy, wawata mamantawan pusarikuspa Egipto suyuman ayqey, hinaspa chaypi tiyamuy ñoqa huktawan qanman willamunaykama, rey Herodesmi wawata maskhanqa wañuchinanpaq, nispa. 14Hinan chay tutapacha Joseqa rikch'arispa wawata mamantinta pusarikuspa Egipto suyuman ripurqan. 15Chaypin tiyamurqan rey Herodespa wañunankama, Señor Diospa nisqan hunt'akunanpaq. Paymi profetanwan nirqan: –Egipto suyumantan Churiyta waqyamuni, nispa. 16Hinan Herodesqa k'arakta phiñakurqan, ch'aska qhawaypi yachaysapakunaq q'otusqanta reparaspa. Chaymi Belén llaqtapi lliw muyuriqpiwan manaraq iskay watayoq llapan qhari wawakunata wañurqarichinankupaq kacharqan, ch'aska qhawaypi yachaysapakunaq willasqan tiempoman hina. 17Ahinapin profeta Jeremiaspa nisqan hunt'akurqan, paymi nirqan: 18“Ramá llaqtapin huk kunka uyarikurqan, manchay sonqo nanay, waqay, hik'ipakuypiwan. Raquelmi wawankunamanta waqashan, sonqochasqa kaytapas manan munanchu wawankunaq manaña kapusqanrayku”, nispa. 19Rey Herodes wañuqtintaq Señor Diospa angelninqa Egiptopi Joseman mosqoypi rikhurispa 20nirqan: –Israel llaqtaman ripuy wawata mamantawan pusarikuspa, wawata wañuchiyta munaqkunaqa wañupunkuñan, nispa. 21Chaymi Joseqa sayarispa wawata mamantawan pusarikuspa Israel suyuman kutimpurqan. 22Herodespa churin Arquelao taytanpa rantinpi Judea provinciapi kamachikushasqanta yachaspataq, chayman riyta manchakurqan. Mosqoypi Diospa willasqan kaspataq Galilea provinciaman ripurqan. 23Hinaspan chayman chayaspa Nazaret llaqtapi tiyarqan, profetakunaq: “Nazareo” runan kanqa, nisqanku hunt'akunanpaq.
Copyrighted Material
Learn More


text:
¿Kay yachaqanata %%pi leeriyta munawajchu?
Internetpi Biblia | MOSOJ JALLPʼAPI KAUSAJKUNAPAJ DIOSPA PALABRAN (MATEO-APOCALIPSIS)
¿Kay yachaqanata %%pi leeriyta munawajchu?
-
Cristianos kʼumuykukoj sonqo kanankumanta (1-4)
-
Cristoqa kʼumuykukorqa, aswan patamantaj churasqa karqa (5-11)
-
Salvacionta tarinapaj kallpachakuna (12-18)
-
Timoteo, Epafrodito ima kachasqa kanankumanta (19-30)
2 Qankunaqa Cristopi ujchasqa kashankichej. Wajkunata kallpachankichej, sonqochankichejtaj, paykunata munakusqaykichejrayku. Chantapis wajkunamanta llakikunkichej, paykunata munakunkichej, khuyakunkichejtaj.
2 Chaywanpis sonqoyta kusiywan juntʼachinaykichejpajqa uj sonqolla, kikin munakuyniyoj, sumaj ujchasqas, uj yuyayllataj kanaykichej tiyan.
3 Ama churanakojkuna, nitaj qhasimanta jatunchakojkunaqa kaychejchu. Astawanqa kʼumuykukoj sonqo kaspa, wajkunata qankunamanta aswan kurajta jina qhawaychej.
4 Ama allinnillaykichejtaqa maskʼaychejchu. Manachayqa wajkunaj allinninkutapis maskʼaychej.
5 Imayna yuyaychus Cristo Jesuspi karqa, chay yuyayllataj qankunapipis kachun.
6 Payqa Diosman rijchʼakuspapis, mana yuyallarqapischu Dios jina kaytaqa.
7 Manachayqa tukuy kapuyninta saqerqa. Payqa esclavo jina karqa, runa jinataj nacekorqa.
8 Astawanpis payqa runa jinaña kaspa kʼumuykukorqa, wañunankamataj kasukorqa. Arí, payqa kʼaspipi wañorqa.
9 Chayrayku Diosqa payta churarqa, ñaupajpi karqa chaymanta aswan pataman. Chantapis Diosqa kʼacha kasqanrayku, tukuy sutismanta aswan patapi kaj sutita qorqa.
10 Ajinamanta Jesuspa sutinpi tukuy qonqorikunankupaj, cielopi kajkuna, kay jallpʼapi kajkuna, jallpʼa ukhupi kajkunapis.
11 Tukuytaj rimarenqanku Jesucristo Señor kasqanta. Ajinamanta Tata Dios jatunchasqa kananpaj.
12 Munasqa hermanosníy, noqa qankunawan kashajteyqa kasukojpuni kankichej. Kunantaj mana qankunawan kashajtiypis, astawanraj kasukunkichej. Ajinallatapuni sapa ujniykichej ruwaychej manchachikuywan, kharkatiywantaj. Ajinamanta salvacionta tarinaykichejpaj.
13 Diosqa qankunata kallpachasunkichej, ruwayta munanaykichejpaj, ruwayta atinaykichejpajtaj. Chaytaj payta kusichisqanman jina kashan.
14 Tukuy imata ruwallaychejpuni mana thutuspa, nitaj churanakuspa.
15 Ajinamanta mana kʼaminas, mana juchayojtaj kanaykichejpaj. Jinallataj Diospa wawasnin jina mana chʼichiyoj kanaykichejpaj, kay tiempomanta sajra runas, mana cheqan kajtataj ruwajkuna chaupipi kausaspapis. Qankunaqa paykuna ukhupi lliphipirishankichej, kay mundopi kʼanchajkuna jina.
16 Kausayta qoj palabramanta sinchʼita japʼikuychej. Ajinamanta Cristoj pʼunchayninpi kusisqa kanaypaj. Imaraykuchus yachani, mana qhasitachu correshasqayta, nitaj qhasipajchu sinchʼita llankʼashasqayta.
17 Qankunaj creeyniykichejqa, tanqasorqachej Diosta sirvinaykichejpaj. Chaytaj payman uj jaywanata qoy jina. Noqaqa chay jaywasqaykichej patapi vino jina jichʼasqa kashani. Ajina jichʼasqa kaspapis, tukuy qankunawan khuska kusikuni.
18 Qankunapis noqawan khuska kikillantataj kusikunaykichej tiyan.
19 Señor Jesuspa munaynin kajtenqa, suyashani pisimantawan qankunaman Timoteota kachamuyta. Ajinapi qankunamanta yachaspa, kallpachasqa kanaypaj.
20 Imaraykuchus qankunaman kachamunaypajqa, mana pipis Timoteo jina kanchu. Payqa tukuy sonqo yanapasonqachej.
21 Tukuy chay ujkunaqa paykunaj allinnillankuta maskʼanku, manataj Jesucristoj munaynintachu.
22 Yachankichej jina, Timoteoqa allin runa kasqanta rikucherqa. Imaraykuchus payqa, noqawan khuska esclavo jina llankʼarqa sumaj willaykunata willaspa. Imaynatachus uj wawa tatanwan khuska llankʼan, ajinata.
23 Chayrayku imachus noqawan kananta yachaytawan, payta kachamuyta munashani.
24 Jinallataj Señorpa munaynin kajtenqa, noqapis pisimantawan jamusaj.
25 Chaywanpis kunanqa yuyani, Epafroditota qankunaman kachamunay allin kasqanta. Payqa hermanoy, llankʼaj masiy, noqa jinataj Cristoj soldadon. Paytaqa qankuna kachamuwarqankichej, noqata yanapanawanpaj.
26 Payqa tukuy qankunata mayta rikuyta munashasunkichej. Llakisqataj kashan onqosqa kasqanta uyarisqaykichejmanta.
27 Arí, payqa onqosqapuni kasharqa, wañuy patapiñataj. Chaywanpis Diosqa payta khuyakorqa. Manataj payllatachu khuyarqa, manaqa noqatapis. Ajinamanta llakisqa kasqaymanta, ama astawan llakikunaypaj.
28 Chayrayku payta usqhayllata kachamushani. Ajinamanta payta rikuspa kusikunaykichejpaj, noqapis amaña anchata llakikunaypaj.
29 Payta kusiywan wajyarikuychej, imaynatachus Señorpa yachachisqasninta wajyarikuyta yachankichej, ajinata. Pay jina hermanostaqa jatunpaj qhawallaychejpuni.
30 Epafroditoqa Cristopaj llankʼananrayku casi wañorqa. Arí, payqa noqata yanapanawanpaj kausayninta wañuy pataman churarqa. Imaraykuchus qankunaqa mana kaypichu kaspa, mana yanapayta atiwarqankichejchu.
Wajman apachinapaj
Wajman apachinapaj
MOSOJ JALLPʼAPI KAUSAJKUNAPAJ DIOSPA PALABRAN (MATEO-APOCALIPSIS)
Filipenses 2
Quechua (Bolivia)
Bibliata leey
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
18 WILLAKUY
¿Imaynatan yanapayku ñak’ariypi tarikuq iñiqmasikunata?
Huk llaqtakunapi terremotokuna, lloqllakuna otaq imapas kaqtinqa, necesitaq iñiqmasikunatan usqhaylla yanapayku. Chaypin rikuchiyku cheqaqtapuni munanakusqaykuta (Juan 13:34, 35; 1 Juan 3:17, 18). ¿Imaynatan yanapanakuyku?
Qolqewan yanapayku. Ñawpa cristianokunaq tiemponpin Judea llaqtapi sinchi yarqay karqan, chaymi Antioquía llaqtapi iñiqkuna qolqeta apachirqanku Judeapi tiyaq iñiqmasikunaman (Hechos 11:27-30). Chay hinatan ñoqaykupas kay tiempopi ruwayku. Huk llaqtakunapi tiyaq iñiqkuna ima ñak’ariypipas tarikuqtinkuqa, sapanka iñiq t’aqan atisqaykuman hina qolqeta apachiyku (2 Corintios 8:13-15).
Imachus necesitasqankupi yanapayku. Umalliqkunan imapas sucedesqan cheqaspi iñiqmasikunata maskhaspa yanapanku. Yanapayta apaqkunan qhawarinku mikhuykunata, unuta, p’achata rakikunanpaq, maypi alojakunankupaq, k’irisqakunata hampinankupaqpas. Askha Testigokunan qolqenkuwan viajaspa, imapas necesitakusqanpi yanapanku otaq iñiqkunaq wasinta Huñunakuna Wasitapas allichanku. Huk familia hinalla kawsasqayku, huk kutikunapi kuska llank’asqaykun yanapawanku imapas kaqtin usqhaylla yanapanakunaykupaq. ‘Iñiqmasiykutaña’ yanapayku chaypas, huk religionniyoq runakunatapas atikuqtinqa yanapaykun (Gálatas 6:10).
Bibliawan llakisqakunata sonqochayku. Ima ñak’ariypipas tarikuqkunaqa kallpachanatan astawanqa necesitanku. Chaymi chhaynapi tarikuqkunata ‘tukuy imapi sonqochakuq Dios’ kallpachan (2 Corintios 1:3, 4). Chayraykun Bibliapi tarikuq sumaq suyakuymanta paykunaman willayku, chaypin yachanku pisi tiempollamanta Diospa Gobiernon ñak’ariytapas nanaykunatapas tukuchipunanta (Apocalipsis 21:4).
¿Imaraykun Testigokuna imapas kaqtinqa usqhaylla yanapanakuyku?
¿Imaynatan llakisqakunata sonqochayku?


text:
¿Kay yachaqanata %%pi leeriyta munawajchu?
Internetpi Biblia | MOSOJ JALLPʼAPI KAUSAJKUNAPAJ DIOSPA PALABRAN (MATEO-APOCALIPSIS)
¿Kay yachaqanata %%pi leeriyta munawajchu?
3 Fariseos ukhumanta uj runa karqa Nicodemo sutiyoj. Payqa judiospa ujnin kamachejninku karqa.
2 Uj chʼisi Nicodemoqa Jesusman rispa nerqa: “Yachachejníy, yachayku Dios kachamususqanta yachachinawaykupaj. Ni pipis chay ruwasqayki milagrostaqa ruwayta atinmanchu, manachus Dios payman atiyta qonman chayqa”, nispa.
3 Jesustaj nerqa: “Cheqatapuni niyki: Sichus pipis mana watejmanta nacekunchu chayqa, manapuni Diospa Gobiernonta rikuyta atinchu”, nispa.
4 Nicodemotaj nerqa: “¿Imaynatataj uj runa watejmanta nacekunman machuña kaspari? ¿Ujtawanchu mamanpa wijsanman kutiykunman, watejmanta nacekunanpaj?”, nispa.
5 Jesustaj kuticherqa: “Cheqatapuni niyki: Sichus pipis yakumanta, Diospa atiyninmantawan mana nacekunchu chayqa, mana Diospa Gobiernonman yaykuyta atinchu.
6 Runamanta nacejqa runaj wawallan, Diospa atiyninmanta nacejtaj Diospa wawan.
7 ‘Watejmanta nacenaykichej tiyan’ nisusqaymantaqa ama tʼukuychu.
8 Wayraqa maymanchá munan chayman phukun, sonasqallan uyarikun, manataj yachakunchu maymantachus jamusqanta, nillataj maymanchus risqantapis. Ajinata manallataj sutʼinchayta atinkichu imaynatachus uj runa Diospa atiyninmanta nacesqanta”, nispa.
9 Nicodemotaj taporqa: “¿Imaynataj chay kanmanri?”, nispa.
10 Jesustaj nerqa: “¿Israelitaspa ujnin yachachejnin kashaspachu mana chayta yachanki?
11 Cheqatapuni niyki: Yachasqaykuta parlayku, rikusqaykutataj willayku, qankunatajrí chay willasqaykuta mana japʼikunkichejchu.
12 Kay jallpʼapi kaj imasmanta parlajtiy mana creenkichejchu chayqa, ¿imaynatataj creewajchej cielopi kaj imasmanta parlajtiyri?
13 Mana pi runapis cieloman wicharerqachu, manachayqa noqalla, noqaqa cielomanta uraykamuni.
14 Imaynatachus Moisés chʼinnejpi katarita warkhorqa, ajinallatataj noqatapis warkhuwanqanku,
15 noqapi tukuy creejkuna wiñay kausayniyoj kanankupaj.
16 ”Diosqa chay jinatapuni kay mundomanta runasta munakusqanrayku, uj kʼata Wawanta qorqa, ajinamanta pillapis paypi creejqa mana wañunanpaj, manachayqa wiñay kausayniyoj kananpaj.
17 Diosqa mana kay mundomanta runasta juzgananpajchu Wawanta kay mundoman kachamorqa, astawanqa paynejta kay mundomanta runas salvasqa kanankupaj kachamorqa.
18 Paypi creejqa mana juzgasqachu kanqa. Mana creejrí ñapis juzgasqaña, Diospa kʼata Wawanpa sutinpi mana creesqanrayku.
19 Kʼanchayqa kay mundoman jamorqa, runastajrí kʼanchayta munakunankumantaqa, laqhata munakorqanku sajra imasta ruwasqankurayku. Chayrayku paykunaqa juchachasqa kanqanku.
20 Sajra imasta ruwajqa kʼanchayta chejnikun, manataj kʼanchayman jamunchu, sajra ruwasqasnin mana sutʼinchasqa kananpaj.
21 Cheqa kajta ruwajrí kʼanchayman jamun, ruwasqasnin sutʼinchasqa kananpaj, Diospa munayninman jina ruwasqanrayku”, nispa nerqa Jesusqa.
22 Chay qhepatataj, Jesusqa yachachisqasninwan khuska Judeaj ranchosninman rerqa. Chaypitaj paykunawan uj tiempota karqa, bautizasharqankutaj.
23 Juanpis Enonpi bautizashallarqataj, Salim qayllapi, chaypi ashkha yaku kasqanrayku. Runastaj payman rispa bautizachikusharqanku.
24 Chaypacha Juantaqa manaraj carcelman wisqʼasqankuchu.
25 Chantá Juanpa yachachisqasnenqa, uj judiowan siminakorqanku llimphuchakunapaj kamachiykunamanta.
26 Paykunataj Juanman jamuspa nerqanku: “Yachachejníy, Jordán chimpapi qanwan kasharqa, pimantachus qan sutʼincharqanki, chay runaqa bautizashan, tukuy runastaj payman rishanku”, nispa.
27 Juantaj kuticherqa: “Runaqa ni imata japʼiyta atinmanchu, manachus Dios qonman chayqa.
28 Qankuna uyarerqankichej nisqayta: ‘Noqaqa mana Cristochu kani, manachayqa paypa ñaupaqenta rinallaypaj Dios kachamuwan’, nispa.
29 Noviaqa noviojta. Novioj qayllanpi kaj amigontajrí, novioj parlasqanta uyarispa mayta kusikun. Ajinallatataj noqapis mayta kusikuni.
30 Cristoj yachachisqasnenqa yapakullanqankupuni, yachachisqasniytajrí pisiyallanqankupuni”, nispa.
31 Cielomanta jamojqa tukuypa patanpi kashan. Kay jallpʼamanta kajtaj, kay jallpʼamanta kasqanrayku, kay jallpʼapi kaj imasllamanta parlan. Cielomanta jamojrí tukuypa patanpi kashan.
32 Payqa rikusqanta, uyarisqantataj willan, nitaj pipis chay willasqanta creenchu.
33 Willasqanta creejqa, mana iskayrayanchu Diosqa cheqa kajtapuni parlasqanmanta.
34 Diospa kachamusqanqa, Diospa nisqasninmanta parlan, Dios atiyninta mana michʼakuspa qosqanrayku.
35 Tata Diosqa Wawanta munakun, paypa makinmantaj tukuy imata churan.
36 Diospa Wawanpi creejqa wiñay kausayniyoj kanqa, Diospa Wawanta mana kasojrí, mana wiñay kausayta japʼenqachu, astawanpis Diospa kʼajaj phiñakuynin paypa patanpi kanqa.
Wajman apachinapaj
Wajman apachinapaj
MOSOJ JALLPʼAPI KAUSAJKUNAPAJ DIOSPA PALABRAN (MATEO-APOCALIPSIS)
Juan 3
Quechua (Bolivia)
Bibliata leey
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
1 Corintius
3 Tsëmi wawqikuna y panikuna, qamkunataqa santu espïritu pushanqan nunakunatanö parlapäyënikita puëdirqätsu, sinöqa mana cäsukoq nunakunanö pensaqkunatanömi, Cristupa kaqchö llullukunatanö. 2 Lichitam qoyarqaq, y manam chukru mikïtatsu, porqui manam alli sinchiraqtsu kayarqëki. Rasumpa kaqchöqa, kanampis manam alli sinchiraqtsu kayanki, 3 porqui qamkunaqa mana cäsukoq nunakunanöllaran pensëkäyanki. Kikikikunapura chikinakur y pleytukur karninqa, ¿manaku mana cäsukoq nunakunanö pensëkäyanki, y manaku nunakuna puriyanqannö purikäyanki? 4 Porqui jukniki, “noqaqa Pablupam kä”, y juknikina, “noqanam Apöluspa kä” nirqa, ¿manaku wakin nunakunanölla portakïkäyanki?
5 Porqui ¿imataq Apölusqa? Awmi, ¿imataq Pabluqa? Creikoq këman chäyänëkipaq yanapayäshoqniki sirwipakoqkunallam, cada ünuta Señor permitinqanmannö. 6 Noqam plantarqä, Apölusmi parqurqan,* peru Diosmi winatsir sïguirqan. 7 Tsëmi ni plantaqpis ni parqoqpis precisaqtsu kayan, sinöqa winatseq kaq Diosmi. 8 Tsënö kaptimpis, plantaqqa y parqoqqa juknöllam kayan,* peru cada nunam rurëninmannö premiun chaskinqa. 9 Porqui noqakunaqa Diospa minkankunam kayä. Qamkunaqa Diospa chakranmi kayanki, kikin trabajëkanqan chakra, Diospa wayin.
10 Dios alläpa alli këninta qomanqanmannömi, imëka alli yachaq obra ruraq maestrunö cimientuta patsätsirqä, peru pï karpis jukmi tsë cimientu jananchö shärikätsin. Peru cada ünu tsë cimientuchö imanö shärikätsinqanta alleq rikätsun. 11 Porqui manam ni pipis cimientu patsätsishqana këkaptinqa ni ima cimientutapis juktaqa patsätsita puëdintsu, tsë cimientuqa Jesucristum. 12 Peru pipis tsë cimientu jananchö, öruwan kar, pläta metalwan kar, alläpa shumaq rumikunawan kar, qeruwan kar, oqshawan kar, o päjawan karpis sharkatsiptinqa, 13 imanö rurashqa kanqantam cada ünupa rurënin rikätsikunqa, porqui pruëba junaqmi tsëqa rikakunqa, porqui ninawanmi imanö kanqan rikakushqa kanqa, y ninam rikätsikunqa cada ünu sharkatsinqan imanö rurashqa kanqanta. 14 Sitsun pipa rurënimpis, tsë cimientu jananchö sharkatsinqan rurënin alli tsarakunqa, tsëqa premiutam chaskinqa; 15 peru sitsun pipa rurënimpis chipyëpa kayakashqa kanqa, tsëqa llapantam oqrarinqa, peru kikinqa salvashqam kanqa; tsënö kaptimpis, salvashqa karqa, imëka ninapita salvashqanömi kanqa.
16 ¿Manaku musyayanki qamkunaqa Diospa templun kayanqëkita, y Diospa santu espïritun qamkunachö këkanqanta? 17 Pipis Diospa templunta ushakätsiptinqa, Diosmi pëta ushakätsinqa, porqui Diospa templunqa santum, y qamkunam tsë templu kayanki.
18 Ama pipis kikinta engañakur këkätsuntsu: sitsun qamkunapita pipis kanan imëkapis imanö këkanqanchö* yachaq kanqanta pensanqa, tsëqa mana yachaq tikratsun, tsënöpa rasumpa yachaq tikranampaq. 19 Porqui nunakunapa yachëninqa, Diospaqqa manam ni imapaqpis sirwintsu, porqui kënö nirmi qellqarëkan: “Yachaqkunatam tikrapun kikinkunapa yachëllapa pantatsikïninkunawan”. 20 Y yapëmi kënö nin: “Jehoväqa* musyanmi yachaqkunapa pensëninqa mana kaqlla kanqanta”. 21 Tsënö këkaptinqa, ama ni pipis nunakunapita alabakutsuntsu; porqui llapan imëkakunam qamkunapa kayan, 22 Pablu kar, o Apölus kar, o Cëfas* kar, o nunakuna, o kawë, o wanï, o kanan witsan cösaskuna, o shamoq witsan kaq cösaskunapis, llapanmi qamkunapa kayan; 23 jina tsënöllam qamkunapis Cristupa kayanki; y Cristunam, Diospa.


text:
Seu historial de navegación é a información que Microsoft Borde lembra – incluíndo contrasinais, información que introduciu nos formularios e sitios que visitou – e almacena nun PC mentres navega na web.
Para ver o seu historial de navegación, seleccione Hub> Historial. Para borrar-lo, seleccione Borrar historial, escolla tipo de datos ou ficheiros que quere eliminar do seu PC, a continuación, seleccione Borrar.
Microsoft Yaykuna metudu ruwaqta (IME) ruway qillqaypaq Asia Oriental Simikunapi PC kaqniykipi churasqanki.
Paña clicta ruway kay yaykuna metudu indicadorpi tikraypaq yaykuna mudukunata, kay IME p’uqana utaq aswan IME tupachiykunata kichay. Aswan simikunapaq, aswan akllanakuna tiyanki, simip’anqap llamkananta kaqhina Japonéspi.
Mayk’aq huk web kiti watikunki chayta llamkayta qallariy munanki, Microsoft Edge tapun sichus ruwaq sutiyki chaymanta yuyasqa kichanayki munanki. Qatiq pacha kitita watikunki, Microsoft Edge yupaypa willayniykipi qillqachkan tukukun.
Tinkisqakuna Bluetooth uyarina dispositivukunaman chaymanta mana alambreyuq qawanakunaman allichay
Bluetooth uyarina
Sichus ñitichkan kay Tinkiy ñitina ruwana chawpipi mana dispositivoyki tarinchu, ruway qatiyta:
Chiqaqchay Windows dispositivoyki Bluetooth yanapakun chaymanta kayta kawsarichin. Huk Bluetooth ñitinanta ruwana chawpipi rikunki.


text:
Firenze
Firenze icha Florencia llaqtaqa Toscana riqyunpi, Italya mama llaqtapi kan. Wiñay kawsayninpaq, hatunwasikunanpaq, kusa khuskanpaqyuq, tukuy pacha riqsinku kay sumaq llaqta. Tiyan arkiwisquwil kan, hatun yachay wasikunamanta, istitusiun artimanta kawsaymantayuq, intiwatanamantayuq. Tukuynin riqsinqu munumintukuna midiuywumanta, rinashymintumantayuq. Nishu wank'akuna cuadrukunayuq kanqu kay llaqtapi. Nishuyuq watunku Firenze tukuy watakuna.
Tukuy runakunap qhapaq kayninmi (mawk'a llaqtarayku).
Yuyarina
Runakuna[llamk'apuy | pukyuta llamk'apuy]
Waki[llamk'apuy | pukyuta llamk'apuy]
Runakuna[llamk'apuy | pukyuta llamk'apuy]
Iñiy[llamk'apuy | pukyuta llamk'apuy]
Llaqtap amachana santun[llamk'apuy | pukyuta llamk'apuy]
Llaqtapi paqarisqa[llamk'apuy | pukyuta llamk'apuy]
Ñaña llaqtakuna[llamk'apuy | pukyuta llamk'apuy]
- Reims, Ransiya
- Dresden, Alimanya
- Isfahan, Iran
- Kassel, Alimanya
- Kyōto, Nihun
- Philadelphia, USA
- Kraków, Pulska
- Gaziantep, Turkya
- Nanjing,Chunwa


text:
Simi qullqa
Simi qullqa, Simi taqi, Simiyuq p'anqa icha Simi pirwa, Wanka simipi Shimi pilwa (kastilla simipi: diccionario) nisqaqa simikunata (rimakunata) qhawanapaq liwrum.
Huklla rimaypi kaptin, rimakunata maskaspa qhawaspa chaylla rimaypi sut'ichakukunatam qhawanchik.
Iskay icha aswan rimaypi kaptin, huk rimaypi rimakunata maskaspa qhawaspa wakin rimaypi sut'intam ñawirinchik.
Huk sutikuna[llamk'apuy | pukyuta llamk'apuy]
- Simi taqe (Qusqupi)
- Simipirwa ( Adela Velásquez,. Ururu, Puliwya)
- Shimi qutu ( Leonel Menacho. Waras Piruw)
Hawa t'inkikuna[llamk'apuy | pukyuta llamk'apuy]
Qhichwa runakunapaq simi qullqakuna[llamk'apuy | pukyuta llamk'apuy]
- Yachakuqkunapa Simi Qullqa - Qusqu Qullaw Qhichwa Simipi (pdf, 8,16 MB)
- Yachakuqkunapa Simi Qullqa - Ayakuchu Chanka Qichwa Simipi (pdf, 7,98 MB)
- Yachakuqkunapa Shimi Qullqa - Anqash Qichwa Shimichaw (pdf, 8,62 MB)


text:
87 yachachiy: Jesús maqt’amanta templopi
¿KAY maqt’itata kuraq runakunawan parlaqta rikunkichu? Paykuna Diospa wasinpi yachachinku. Chay maqt’itaqa Jesús. Payqa wiñarinña, kunanqa 12 watayuq kachkan.
Yachachiqkunaqa Jesús mayta Diosmanta, rimayninmanta ima, yachasqanta rikuspa, mayta t’ukurqanku. Chantapis ¿imaraykutaq José Mariawan mana paywanchu kachkarqanku? ¿Maypi kachkarqanku?
Sapa wata José familianwan Jerusalenman pascuata ruwaq riq kanku. Nazaretmantapacha Jerusalenkamaqa karuta purinanku karqa. Chaypacha mana autos nitaq trenpis karqaraqchu. Runasqa chay pachaqa purispalla maymanpis riq kanku. Jerusalenman chayanankupaq 3 p’unchayta purinanku karqa.
Chay pachaqa, José jatun familiayuqña karqa. Payqa Jesuspa sullk’a wawqisitusnintapis qhawanan karqa. Chay wataqa José, Mariawan, wawasninwan ima, Nazaretman kutinpuchkarqanku. Paykunaqa Jesús wak runaswan richkasqanta nirqanku. Laqhayachkaptinña sayaytawan Jesusta watukurqanku, manataq tarirqankuchu. Tukuyniqpi mask’aytawan Jerusalenman mask’aq kutirirqanku.
Temploman rispa chaypi Jesusta tarirqanku. Yachachiqkunata uyarispa, tapurichkarqa. Runataq Jesusta uyarispa, t’ukulla karqa. Maria nirqa: ‘Waway, ¿imaraykutaq kay jinata ruwawaykuri?, Tataykiwan ñuqawan may phutisqa mask’asuyku’, nispa.
‘¿Imaraykutaq mask’awarqankichik? ¿Manachu Tataypa wasinpi kanayta yacharqankichik?’ nispa Jesús kutichirqa.
Ari, Jesusqa maypichus Diosmanta yachachikun, chaypi kakuyta munaq. Ñuqanchikpis jinallataq kananchik tiyan, ¿ichari? Nazaretpi, Jesusqa sapa semana Diosta yupaychana tantakuyman riq. Chaypi allinta uyarisqanrayku achkhata Diospa rimayninmanta yachakurqa. Ñuqanchikpis Jesusjina ruwananchik tiyan.
Lucas 2:41-52; Mateo 13:53-56.
Tapuykuna
- ¿Machkha watayuqtaq Jesús dibujopi karqa, maypitaq kachkan?
- ¿Imatataq José familiantin sapa wata ruwan?
- Wasinkuman ripuchkaptinku juk p’unchayta puriytawan, ¿imaraykutaq José Mariawan Jerusalenman kutirqanku?
- ¿Maypitaq José María ima Jesusta tarirqanku, imaraykutaq runa t’ukuchkarqa?
- ¿Imatataq Jesús mamanman kutichirqa?
- ¿Imaynatá Jesusjina ñuqanchikpis Diosmanta yachakusunman?
Wak tapuykuna
- Lucas 2:41-52 ñawiriy.
Qharikunalla chay Jerusalenpi tantakuyman rinanku kaptinpis, ¿imatataq José, Mariawan kunan tatamamakunata yachachinku? (Luc. 2:41; Deu. 16:16; 31:12; Pro. 22:6.)
Jesús kasukusqan, ¿imatataq tukuy churikunata ususikunata ima yachachin? (Lucas 2:51; Deu. 5:16; Pro. 23:22; Col. 3:20.)
- Mateo 13:53-56 ñawiriy.
Jesuspa mayqin wawqinkunaptataq, sutin Bibliapi willakun, ¿imaynata paykunata iskay ñawpa qutuchakuykunapi yanaparqanku? (Mat. 13:55; Hech. 12:17; 15:6, 13; 21:18; Gál. 1:19; Sant. 1:1; Jud. 1.)


text:
Kichwa
500 000 ecuadormanta llaktayukkunami EEUU. Llaktapi kawsankuna. Nueva Yorkpi 35 000 llaktayukkuna padrón pankakunapi tantachishka...
Mana ima llakikunawan Acuerdo Nacional por el Cambiomanta akllarikuk Paco Moncayo Conocotopi Colegio San Vicente...
Willachikkunapa chapakkunapa chawpipi llaktapushak Rafael Correa kunan tutamanta quitopi Unidad Educativa San Francisco yachay wasipi...
Kay 2017 watapi chimborazo markapi chikan kitikunami Pawkar Raymi rikuchikuna tyanka. Imashinata kichwa ayllullaktakunapi sisay...
Kay 2017 watapi Bienal Intercontinental de Arte Indígenapa galería viajera Imababura markapi Otavalo kitipi purikunka...
Kallaripika Carnaval 2017 kushikuy hawa Riobambamanta GAD Concurso de Coplas mishaykunaman tukuy ayllullaktakunata kayachikun. Pikuna...
Kichwa ayllullaktakunaka sisay pachapi kankuna, shina kashkamanta Monserrath runakuna Pawkar Raymi kushikuyman kayachinakun.
Chikan rikuchikunami...
Chota ayllullakta tukuyllata paykunapak carnaval raymiman kayachikun, kay 26, 27, 28 mushuk pukuy punchakunapak, El...
Kayna 14 huchay pukuy punchamanta 29 punchakaman quitomanta Casa de la Cultura Ecuatoriana, cine Alfredo...
Kay 17 huchay pukuy punchamanta 31 punchakaman pikuna wawakuna ñukanchi takikunata taki yachakuchun munakkunaka wawakunata...
Páginas
- « primera
- ‹ anterior
- 1
- 2
- 3
- 4
- 5
- …
- siguiente ›
- última »


text:
72 kaq willakï
Ezequías nunatash Teyta Dios yanapan
¿IMANIR-RAQ Jehoväman mañakïkan kë nuna musyankiku? ¿Imanir-raq altarnin nöpanman churashqa kë cartakunata? Ezequías ninshi tsë nunapa shutenqa. Surchö ishkë kastakunapa reyninshi pëqa. Hatun problëmakunachöshi këkan. ¿Imanir-raq?
Asirio soldädokunash nortechö chunka kastakunata limpu ushakätsiyashqana. Alläpa mana alli tsë nunakuna kayaptinshi Jehová kë pasananta haqirinaq. Y kanannash ishkë kasta reinokunawan peleaq shamïkuyashqa asirio soldädokuna.
Ezequías reymanshi cartakaramushqa Asiria markapa reynin. Tsë cartakunatash Teyta Dios nöpanman këchö Ezequías churashqa. Jehoväpitash asikun y mana allitash parlayan kë cartakunaqa, y Ezequïastapis amana noqakunawan peleënatsu ninshi. Tsëshi, ‘kamakoq Yaya Jehová, Asiria reypita salvëkalläyämë, tsënöpam qam hapallëki Teyta Dios kanqëkita musyariyanqa tsë markakuna,’ nishpash mañakun Ezequías. ¿Wiyantsuraq Jehová?
Alli reyshi Ezequïasqa. Pëqa manash chunka kastakunapa reyninnötsu ni rey Acaz mana alli papäninnötsu kanaq, Jehová Diospa llapan leyninkunatash wiyakunaq. Tsënash mañakur ushariptin Jehoväqa profëtan Isaïaswan: ‘Manam Jerusalenman Asiria rey yëkamonqatsu, manam witimonqatsu ni huk soldädollapis. Manam kë markamanqa ni huk flëchallatapis chätsiyämonqatsu,’ nishpa nitsinaq.
Kë dibüjota rikë. ¿Kë wanushqa soldädokunaqa pikunaraq kayan? Asiriokunash. Huk angeltash Jehová Dios kachamunaq, y huk waraqllash, 185.000 asiriokunata wanïkatsinaq tsë ángel. Tsënash Asiria rey ewkunaq.
Tsënöpash tsë ishkë kasta reinokunaqa salvakuyänaq y alli unëshi yamë kakuyänaq. Pero Ezequías wanuriptinshi tsurin Manasés rey tikrarinaq. Kë Manaseswan tsurin Amón nishqanqa alläpa mana alli reykunash kayänaq. Tsëshi mana alli rurëkunawan wanutsikïkuna mirëkunaq patsachö. Tsëshi nunankunalla kë rey Amonta wanuratsiyaptin, kë ishkë kastakunapa reyninqa tikrarinaq tsurin Josías.
2 Reyes 18:1-36; 19:1-37; 21:1-25.


text:
18 YACHAQANA
Jatun llakiypi hermanosniykuta, ¿imaynatá yanapayku?
Jehovaj testigosnenqa, jatun llakiy rikhurejtin, hermanosniykuta usqhayllata yanapayku. Ajinata yanapanakusqaykutaj, cheqamanta munanakusqaykuta rikuchin (Juan 13:34, 35; 1 Juan 3:17, 18). ¿Imaynasmantá yanapakuyku?
Qolqewan yanapayku. Antioquiamanta hermanosqa, Judeapi jatun yarqhay rikhurejtin, chaypi hermanosninkuta yanapanankupaj, qolqeta tantaspa apacherqanku (Hechos 11:27-30). Ajinallataj noqaykupis, hermanosniyku maynejllapipis jatun llakiypi rikukushasqankuta uyarispaqa, yanapanaykupaj qotuchakuykunanejta qolqeta apachiyku (2 Corintios 8:13-15).
Necesitasqankupi yanapayku. Mayllapipis jatun llakiy rikhurejtin, chaynejmanta ancianosqa, qotuchakuymanta tukuy hermanosta maskʼanku, imaynachus kashasqankuta yachanankupaj. Chantapis uj qotu hermanos, llakiypi kaj hermanospaj mikhunata, yakuta, pʼachasta, maypichus qhepakunankuta ima usqhayllata wakichinku, doctoreswanpis yanapanku. Ashkha hermanostaj, llakiypi kajkunata yanapanapaj, wasisninkuta, Tantakuna Wasista ima allinchaysinankupaj, mana kamachisqalla rinku. Ujchasqas kasqaykurayku, khuska llankʼanaman yachasqas kasqaykurayku ima, usqhayllata hermanosniykuta yanapayta atiyku. “Creeypi hermanosni[ykuta]” ñaupajta yanapajtiykupis, waj religionniyoj runastapis atisqaykuman jina yanapallaykutaj (Gálatas 6:10).
Bibliawan sonqochaspa llakiyninkuta pisiyachiyku. Jatun llakiypi rikhurejkunaqa, sonqochayta astawan necesitanku. “Tukuy imapi sonqochaj Diostaj” kallpachayta atin (2 Corintios 1:3, 4). Chayrayku llakiypi kajkunaman, Bibliapi imatachus Dios nisqanta rikuchiyku. Arí, Diospa Reinonqa, runata ñakʼarichej chayri llakichej imasta chinkachenqa (Apocalipsis 21:4).
Jatun llakiy rikhurejtin, ¿imaraykú hermanosniykuta usqhayllata yanapayta atiyku?
Jatun llakiypi rikhurejkunata, ¿imaynatá Bibliawan sonqochayku?


text:
10 KAQ YACHACHIKUY
¿Imataq familiawan Diosta yupaychayqa?
Ñawpa tiempomantaraqmi Jehová Diosqa ayllukunata kallpanchan familiantin iñiyninkupi kallpanchanakunankupaq chaynataq huñulla kanankupaqpas (Deuteronomio 6:6, 7). Chaymi Testigonkunaqa familiantin Diosta yupaychanaykupaq tanteaniku necesitasqaykuman hina Bibliapa yachachikuyninkunamanta sapa semana estudianaykupaq. Sapallanku kaqkunapas Diosta yupaychanankupaqmi tiempochakunmanku Bibliamanta astawan yachanankupaq.
Jehová Diosman astawan asuykuymi. ‘Diosman asuykuptinchikqa paypas asuykuwasunmi’ (Santiago 4:8). Jehová Diostam astawan reqsinchik imayna Dios runakunawan kasqanmanta Palabranta estudiaspa. Familianchikwan estudiayninchiktaqa qallarichwanmi Bibliata kallpawan leespa, chaypaqqa ichapas sapa semana leechwan Diospa Munayninta Ruwananchikpaq huñunakuypi leenapaq tanteasqaña textokunata. Sapakamam leenmanku akllasqanku textokunata hinaspam imapas yachasqankumanta rimarinmanku.
Familianchikwan astawan kuyanakuymi. Qosakunam señorankuwan chaynataq tayta-mamakunam wawa-churinkuwan astawan kuyanakunku Bibliata kuska estudiasqankuwan. Chayna estudianankupaq tanteasqanku punchawtaqa kusikuywanmi suyanqaku. Ichapas wawa-churinkupi piensaspa Willakuq, ¡Rikchariy! revistapa hinaspa jw.org nisqanpi yachachikuyninkunata paykunawan estudianmanku, estudianmankutaqmi warmanku escuelapi ima sasachakuyninkutapas imaynata atipanankupaq yachachispa. Huñunakuypaq tupaq takikunatapas takinmankum, estudiasqanku tukuytañataqmi imallatapas mikunmanku.
Diosta yupaychanapaq familianchikwan sapa semana kallpanchakusqanchikqa yanapawanchikmi Bibliata kusikuywan estudiananpaq. Chayna rurasqanchikmantaqa astawan bendecisqam kasun (Salmo 1:1-3).
¿Imanasqam Diosta yupaychanaykupaq sapa semana tiempochakuniku?
¿Imatam tayta-mamakunaqa ruranmanku Dios yupaychayninku kusikuypaq kananpaq?


text:
YACHACHINA 12
¿Imaina Yayaman ckemicuyta atiycu?
1. Yaya, ¿túcuy oraciunesta uyarin?
Yaya persunasta túcuy naciunesmanta nipucun, payman oraciunpi ckemicunancúpaj (Salmo 65:2). Pero chá mana niyta munan ima túcuy oraciunesta aceptan o uyarin. Biblia nin, ima si suj ckari huarminta mana alli tratút ckon, oraciunesnin mana uyarisckas caj ’rincu (1 Pedro 3:7). Áicap israelitas cutis cutis mana alli imastis ʼrúaj carancu, Yaya paycunata mana uyárej cara. Pero pay uyarin, picunasta uchapi urmarancu y arrepenticuncu. Isaías 1:15 y 55:7 léey.
2. ¿Imaina oranáysh tían?
Orayta parte adoraciunniycumanta can, chayraycu Jehovallát orapunáysh tían (Mateo 4:10; 6:9). Nátaj, imaina mana perfectos caycu, chayraycu Jíshup sutinpi oranáysh tían, pay uchasniycuraycu huañora (Juan 14:6). Jehová mana munan, de memoria ni oraciunes escribisckas ninaycuta, manapé sonckomanta oranayshta. Mateo 6:7 y Filipenses 4:6, 7 léey.
Si silenciupi oraycu, Jehová chá oraciunestapas uyarin (1 Samuel 1:12, 13). Túcuy momentupi oranaycu tían, punchau ckallariptin y punchau puchucaptin, micúypaj tiacuptiycu o problemas apiptiycu. Salmo 55:22 y Mateo 15:36 léey.
3. Tantacunas cristiana, ¿imaina yanapaaycu?
Yayaman ckayllanchacuyta mana chaynalla can, túcuy lauspi tían persunas ima mana Yayapi fe apincu, y burlacuncu promesanmanta Ashpápaj pas apamunanta (2 Timoteo 3:1, 4; 2 Pedro 3:3, 13). Chayraycu sujcuna cristianusuan tantanacuyta precisaycu y animút chasquiyta. Paycunapas animút precisancu. Hebreos 10:24, 25 léey.
Tantanacuptiycu persunasuan ima Yayát munancu, astaan ckaylla paymanta senticusajcu. Tantacuna Jehóvap testigusninmanta, oportunidar ckoaycu sujcúnap fencumanta ejempluncunamanta beneficiacunaycúpaj. Romanos 1:11, 12 léey.
4. Ckam, ¿imaina Yayaman ckemicuyta atinqui?
Si pensanqui aprendesckayquipi paymanta Bibliapi, Yayaman ckemicuyta atinqui. Pénsay ʼruasckanpi, consejusninpi y promesasninpi. Meditayta y orayta yanapásoj ʼrin, unanchanayquípaj Yáyap yachayninta y munayninta. Josué 1:8 y Salmo 1:1-3 léey.
Ckaylla Yayamanta tiayta atinqui, si paypi fe apinqui y si paypi confianqui. Pero fe, suj tacko ina can, ima huiñáypaj yacút precisan, chayna can fe, cháypaj, unanchanayqui tían, rasonesta creenciasniycumanta. Mateo 4:4 y Hebreos 11:1, 6 léey.
5. Yayaman ckemicuyta, ¿ima beneficius chasquicun?
Jehová interesacun, picunapi payta munancu. Pay cuidacuyta atin, máyckanp cachun imastismanta ima fencuta y suyanát únay unáypaj causáypaj peligrupi churan (Salmo 91:1, 2, 7-10). Pay advertiaycu imastismanta ima salurniycuta y felicidarniycuta amenasancu, astaanpas yachachiaycu imaina allít causayta atiycu. Salmo 73:27, 28 y Santiago 4:4, 8 léey.
ASTAAN INFORMACIONCKA
Mana ckosckét ckos Bibliamanta suj estudiút máñay
¿Imajchus Bibliát estudiayta?
Biblia túcuy ashpapi ancha ashca ashca persunasta yanapashcan, astaan importantes tapunasnincuta causaymanta respuestasta tariyta yanapashcan. Ckam, ¿suj paycunamanta cayta munanquichu?


text:
1Jesucristuqami Judea lugarpi uk pwiblitu Bele'n shutiqpi nasiran. Chay tyimpupiqami Herodes gubyirnuqa karan Israel pwiblukunapiqa. Chaymantami kusala yach'aq runakuna ch'aranllapa Jerusalenmanqa rupay iqamunanlawmanta. Paykunami qullarkunata rikar riqsiq runakuna kaqllapa. 2Chaymi kaynu nir tapukuranllapa: "¿Maypitaq chay Israel runakunapa gubyirnun nasisha chayqa? Chaqa chay rupay iqamunanlawpimi rikasha kanillapa uk qullar paypaq intrachimaqllapata. Chaymi shamusha kanillapa payta aduraq". 3Chaynu nitinllapa uyaparmi chay gubyirnu Herodes chaynulla tukuyla Jerusale'n pwiblupi taqkunapis kusalata manchakur yarpupakuranllapa. 4Chaymi chay gubyirnuqa niran tantakamunanllapapaq tukuy chay kurakunapa mantakuqninkuna, Moise's mantakushanta yach'ar yach'achikuqkuna ima. Chaymantaqa tapuran: --¿May lugarpitaq Dyuspa Akrashan Cristunqa nasiyanqa? nir. 5Chaymi paykunaqa niranllapa: --Judea lugarpa pwiblun Belenpi. Chaqa Dyuspa rimaqninmi kaynu niq Bele'n pwiblupaqqa: 6'Bele'n pwiblu, qammi chay Judea lugarpiqa, takshala pwiblitu kasha karmapis, kananqa kusala mas riqsikashana kanki chay Judea lugarpi wakin pwiblukunamantaqa. Chaqa qammantami uk mantakuq rikarinqa. Chaymi payna kusala shumaqta kuytanqa chay Israel pwibluytaqa' nir. 7Chaynu nitinllapaqa, Herodesqa mana mayqanpis yach'atinchu, qayamuran chay uklawmanta kusa yach'aq runakunata. Chaymi paykunarayku yach'aranna ima tyimpupimi chay qullar rikariran nirmapis. 8Chaymantami chay runakunataqa kach'aran Bele'n pwibluman kaynu nir: --Wakman rir puytishaykillapata tapukuyllapa chay wamritupaqqa. Chaymanta tarir-shuypaqa willamankillapa, nuqapis rir aduranaypaq nir. 9Chaynu gubyirnu willatinllapami, chay kusa yach'aq runakunaqa riranllapa. Piru chay qullar rupay iqamunanlawpi rikashanllapaqa, naypanllapata riq ch'urakaran. Chaynu rirmi chay maypich'i wamritu karan chaylapi qasillaran. 10Chaynu qullar qasillaqta rikarmi, kusalata aligriyaranllapa. 11Chaymantami chay wasiman yaykur, rikaranllapa chay wamrituta chaynulla maman Mariata ima. Chaynami paykunaqa qunqurikur aduraranllapa. Chaynulla talqitanllapata kich'ar, uruta, insinsyuta, mutkiypaqla mirrata ima quranllapa. 12Chaymanta punutinllapami Dyusqa musquyninllapapi willaran Herodes kayashanman ama tikrakananllapapaqchu nir. Chaymi paykunaqa Dyus nishanta kasur pwiblunllapamanqa riran uklaw nantana. 13Chaynu chay kusa yach'aq runakuna rishana katinqa, Josipa musquyninpi Dyuspa uk angelnin rikarir kaynu niran: "Sharir, wamrituta mamantinta apar utqar riy Egipto pwibluman. Chaypi kidankillapa nuqa willashunayllapakaman. Chaqa Herodesmi wamrata maskanqa wanuchinanpaq" nir. 14Chaymi chaynu nitinqa Josiqa sharir, wamrituta mamantinta apar, chay tutalla riq ch'urakaranllapa Egiptuman nan riqta. 15Chaymi chaypiqa taranllapa Herodes wanunankaman. Chaynuqami pasaran Dyuspa rimaqnin unay nishan kumplikananpaq. Chaqa nishami kayaq: "Egipto pwiblumantami qayamuray wamrayta" nir. 16Chaymantami Herodesqa chay kusa yach'aq runakunaqa ingañamasha nir kwintata qukarqa, kusalata piñakuran. Chaymi mantakuran tukuyla ullqu wamritukuna ishkay añuyjun, chaynulla manaraq ishkay añuyjun kaqkunata ima wanuchinanllapapaq tukuyla Bele'n pwiblumanta kaqkunataqa. Chaynuqami kach'akuran chay kusa yach'aq runakuna ima tyimpupimi Dyuspa qullarnin rikarisha karan nir willashanmanta yach'ar. 17Chaynuqami pasaran Dyuspa rimaqnin Jeremi'as iskribishannu kumplikananpaq. Chaqa niqmi: 18"Rama' pwiblumantami kusala llakiyta, kusala waqayta ima uyapakaran. Chaynuqami waqayaran Raquel, wamrankunapaq. Chaymi mana kunsulakaymatapis munaranchu, tukuynin wanushana kashanrayku" nir. 19Piru Herodesqami wanuranna. Chaymi ashwan Dyuspa uk angelnin, Jose' Egiptullapi katin, musquyninpi payman rikarir kaynu niran: 20"Sharir, wamrituta mamantinta apar, qashan riyllapa Israel pwibluman. Chaqa chay wamrituta wanuchinaqkunaqami wanushallapana" nir. 21Chaymi Josiqa sharir wamrata mamantinta apar riran Israel pwibluman. 22Piru Josiqami yach'aran chay Judea lugarpiqa Herodespa lugarninqa wamran Arquelao mantakuyan nir. Chaymi kusalata manchakuran chay Judea lugarllaman tikrakaytaqa. Piru Tayta Dyusmi musquyninpi Jositaqa intrachiran Judea lugarman ama rirchu, ashwan Galilea lugarmanna rinanpaq nir. 23Chaymi chayman rir ch'arqa, riran taq Nazaret pwiblumanna. Tukuy kayqami pasaran Dyuspa unay rimaqninkuna kaynu nishan kumplikananpaq. Chaqa Jesuspaqmi nisha kayaq: "Payqami nazareno shutinqa" nir.
Copyrighted Material
Learn More


text:
Diosta uyariy hinaspa wiñaypaq kawsay
Jehova Diosqa yanapawayninchiktam hinaspa bendeciwayninchiktam munan.
Qallariynin
Jehova Diosqa yanapawayninchiktam hinaspa bendeciwayninchiktam munan.
¿Imaynatataq Diosta uyarichwan?
Kaypim yachanki Diosta uyarinaykipaq ima ruwanaykimanta hinaspa pikuna yanapasunaykimanta.
¿Pitaq Diosqa?
Kaypim Diosmanta hinaspa sutin ima kasqanmanta yachanki.
¿Imaynam vida karqa Eden huertapi?
Bibliapa qallariyninpim chaymanta yachachichkan.
¿Imataq pasarqa Satanasta uyariptinku?
Kaypim yachanki chayrayku mana allinkuna qallarisqanmanta.
¿Pikunam Diosta uyarirqaku Sinchi para tiempopi?
Runakunapa imayna kasqanmi sutilla karqa.
¿Imatam yachachwan Sinchi paramanta?
Kay willakuyqa manam yanqa willakuyllachu.
¿Pitaq Jesusqa?
¿Imanasqataq ancha allin paymanta yachayqa?
¿Imanasqam Jesus wañurqa?
Kaypim yachanki Jesuspa wañukusqanrayku imakuna chaskinanchikmanta.
¿Haykapim kay Pacha paraiso kanqa?
Diospa piñakuynin punchaw kayllapiña kasqanta yachanapaq imakuna qawanamantam biblia willawanchik.
¿Imaynatam Diosqa bendecinqa uyariqninkunata?
¿Munawaqchu chay bendicionkunata chaskiyta?
¿Uyariwanchikchu Jehova Diosqa?
¿Imakunamantam payta mañakuchwan?
¿Imaynatam familiakuna kusisqa kanmanku?
Jehova Diosmi ayllupi kusisqa kawsakunapaqqa pimantapas aswan allin yachachiqqa.
¿Imatam mana ruranachu Diosta agradanapaq?
Kaypim yachanki Diospa imakuna kuyasqanta hinaspa imakuna chiqnisqanta.
¿Imaynatam qawachiwaq Jehová Dios kasukusqaykita?
Diosman sunqu kayta munasqaykiqa allinta imatapas tanteakunaykipaqmi yanapasunki.


text:
¿Cai tapuicunamunda yachasha ninguichu?
TUQUICUNAMI guaquin tapuicunata rrarinchi. Cai tapuicunamundaca tuquicunami alli yachana canchi. Talvez quiquinshi caita tapurishcanguichari:
¿Taita Dioschushi llaquicunata churan?
¿Guerracuna, llaquicunaca tucuringachushi?
Guañushcacunaca ¿maimuti rrin?
¿Guañushcacunaca causaringachushi?
Taita Dios ñucunchita uyachunca ¿imashinati mañana canchi?
Contento, alli causangapuca ¿imatashi rrana canchi?
Cai tapuicunata yachangapuca ¿imatashi rrana canchi? Achca gentecunaca curacunata, pastorcunata, iglesiamu rric gentecunatami tapuncuna. Paicunapu consejocunaca alli laya rricurishashi, jipamuca ña na valinchu. Tuquicuna diferenteta nishcamundami gentecunaca ima rranata na yachancuna.
Tuqui gentecunata ayudangapuca shuc alli libromi tiyan. Chi libropica mana llulleshalla, alli consejocunami tiyan. ¿Ima libroshi can? Jesusca Taita Diosta mañeshaca: “Jambu shimica na llullanchu” nircami (Juan 17:17). Diospu Shimitaca Biblia nishami rricsinchi. Cai alli libroguan ñaca nishca tapuicunapu respuestacunata rricushun.
¿Taita Dioschushi llaquicunata churan?
¿IMAMUNDATI SHINA TAPURINCHI? Milli, mana alli gentecuna tiyishcamundami juyipota causanchi. Achca religioncunaca llaquicunata rricushaca Diosmi castigacun, paimi llaquicunata churan nincuna. Caica ¿ciertochushi?
BIBLIACA CAITAMI YACHACHIN: Taita Diosca llaquicunataca nunca na churanchu. Job 34:10
Cai versocunatashi mashqui: Génesis 1:26-28; Santiago 1:13; 1 Pedro 5:6, 7.
¿Guerracuna, llaquicunaca tucuringachushi?
¿IMAMUNDATI SHINA TAPURINCHI? Guerracunapica achca gentecunami guañun. Shinaiti tuquicunatami tuqui laya llaquicuna japin.
BIBLIACA CAITAMI YACHACHIN: Taita Diosca tuqui guerracunata, llaquicunata tucuchisha alli causita cusha nin. Paipu gobierno cai allpata mandemu callaricpica “guerrata rranatashi ni pi na yachangacunachu”. Ashtaguanshi “paicunapu espadacunataca yapuna rrejacunatami rrangacuna”ninmi (Isaías 2:4). Shinaiti Taita Diosca gentecunapu llaquicunata tucuchisha nin. Chimundami Bibliapica Taita Diosca “paicunapu ñagüimundaca tuqui güiquitami fichanga, guañuishi, guaquishi, llaquishi, nanishi ña mana tiyangachu. Ñaupa ima tiyishcacunaca chingaringami” nin (Revelación o Apocalipsis 21:3, 4).
Cai versocunatashi mashqui: Salmo 37:10, 11; 46:9; Miqueas 4:1-4.
Guañushcacunaca ¿maimuti rrin?
¿IMAMUNDATI SHINA TAPURINCHI? Casi tuqui religioncunami guañushca jipaca almaca causesha catin nin. Chimundami gentecunaca guañushcacunata manchan. Guaquincunaca guañushcacunaca causaccunata llaquichi pudin nin. Shinaiti allicunaca jagua cielomu rrin, cutin mana allicunaca infiernomu rrin nincuna. Caica ¿ciertochushi?
BIBLIACA CAITAMI YACHACHIN: Guañushcacunaca mana uyanchu, mana rricunchu, mana rrimanchu, mana nimata yuyancunachu. Eclesiastés 9:5
Cai versocunatashi mashqui: Génesis 3:19; Eclesiastés 9:6, 10.
¿Guañushcacunaca causaringachushi?
¿IMAMUNDATI SHINA TAPURINCHI? Tuquicunami ñucunchi familiacunaguan, ñucunchi rricsishcacunaguan casha ninchi. Chimundami ñucunchi guañushca familiacuna cutin causarichun munanchi ¿nachu?
BIBLIACA CAITAMI YACHACHIN: Achca guañushcacunaca causaringami. Jesusca: “Tuqui pambashcacuna paipu nishcata uyana horesmi chayamucun. Chimi paicunaca jataringacuna”nirca (Juan 5:28, 29). Guañushcacuna cai allpallapiti causarishami, Taita Diospu nishcacuna imashina factarishcata rricungacuna. Imashina callaripi Eden pushtu carca, shinaitimi cai allpashi alaja, maravilla canga (Lucas 23:43). Taita Diosta cazuccunaca mana ungushalla para siempremi causashun. Bibliaca: “Alli cosasta rraccunami allpata japingacuna. Paicunaca para siempremi chipi causangacuna”nin (Salmo 37:29).
Cai versocunatashi mashqui: Job 14:14, 15; Lucas 7:11-17; Hechos 24:15.
Taita Dios ñucunchita uyachunca ¿imashinati mañana canchi?
¿IMAMUNDATI SHINA TAPURINCHI? Tuquicunami Taita Diosta mañanchi. Shinashi guaquin gentecunaca Taita Diosca ñucataca na uyanchu nincunami.
BIBLIACA CAITAMI YACHACHIN: Taita Diosta mañeshaca mana chi shimicunallatati rripitinachu canchi. Jesusca: “Taita Diosta mañeshaca cutishuc gentecuna cuenta ama chillatati, chillatati nichu” nirca (Mateo 6:7). Taita Dios ñucunchita uyachunca, pai nishca shinami mañana canchi. Chipuca pai ima munashcatami yachana canchi. Chita yachesha Taita Diosta mañi pudinchi. 1 Juan 5:14
Cai versocunatashi mashqui: Salmo 65:2; Juan 14:6, 14; 1 Juan 3:22.
Contento, alli causangapuca ¿imatashi rrana canchi?
¿IMAMUNDATI SHINA TAPURINCHI? Alli causasha nishami gentecunaca universidadmu rrin, politicapi chagrurin, achca cullquitashi mashcancuna. Shinashi mana contento causancunachu.
BIBLIACA CAITAMI YACHACHIN: Jesusca contento, alli causangapu ima minishtirishcatami yachachirca. Paica “Taita Diosmunda yachasha niccunami contento causancuna”nirca (Mateo 5:3). Contento, alli causangapuca Taita Dios ima munashcatami Bibliapi yachana canchi. Shinami alli causangapu ima minishtirishcata, ima rrana queshcata yachashun. Biblia nishcata cada funlla factachishaca contento, allimi causashun (Lucas 11:28).
Cai versocunatashi mashqui: Proverbios 3:5, 6, 13-18; 1 Timoteo 6:9, 10.
Ñami 6 tapuicunapu respuestacunata Bibliaguan rricushcanchi. Bibliamunda ¿cutishuc tapuicunatashi yachasha ninguichu? Bibliamunda mas yacheshaca cutishuc tapuicunatashi yachi pudingui. Nachu guaquinpica yuyeshcangui, Taita Dios ñucunchimunda precuparishaca ¿imamundati achca llaquicuna tiyachun saquishca? Familia ucupi, alli causangapuca ¿imatati rrana can? Cai laya tapuicunatami Bibliaca yachachin.
Achca gentecunaca Bibliamunda na yachasha nincunachu. Paicunaca achca letracunata charishcamunda quillanayan, mana intindishachu nincunami. ¿Quiquinshi shinaitichu yuyangui? Jiubamunda yachachiccunaca Bibliata alli intindingapumi ishqui ayudacunata charinchi.
Primerr ayudaca, Mana guañushalla uni unita causangapuca Taita Diosta cazushunchi folletomi. Cai folletoca Bibliata jaguallata intindichunmi ayudan. Shinaiti Bibliata yachasha nicpica, quiquinpu guasimu rrishami gratis Bibliamunda yachachishun. Ima funlla, ima hores quiquin maipi visitachun muneshcapimi contento visitashun. Semanapi shuc vueltata Bibliamunda yachachishun. Achca gentecunami cada semana Jiubamunda yachachiccunaguan Bibliamunda yachesha contento sintirishcacuna.
Quiquinshi Bibliapu consejocuna achca valishcata rricushaca contentomi sintiringui. Taita Diospu ayudaguanmi religioncunapu panda yuyicunata, mana alli costumbrecunatashi saquingui. Shamuc funllacunapi alli causi tiyigrishcata yuyeshami contento, alli causangui. Jesusca: “Mana llulla shimita yachanguichi. Mana llulla shimimi jancunata cacharichinga” nirca (Juan 8:32).
MAS INFORMACIONCUNA
BIBLIAMUNDA YACHACHICHUN MAÑI
¿Imamundati Bibliata yachana canchi?
Tuqui ladomunda achca ginticunaca, paicuna rrarishca tapuicunapu respuestacunata Bibliapimi tarishca. ¿Quiquinshi Bibliata yachangapu munanguichu?


text:
¿Biblia yanapawasunmanchu qolqemanta pisisqa kajtinchej?
Bibliaj kutichisqan
Arí. Sichus qolqemanta pisisqa kashanki, chayri manu kashanki chayqa, kay urapi rikhurej tawa yuyaychaykuna yanapasonqa, chaykunataj Bibliamanta orqhosqa kashanku.
Ama imapipis qolqeykita gastarparillaychu. “
Imatapis ruwanampaj kʼuchi runaj wakichisqanqa allimpuni llojsin; patan uranta wakichisqarí wajchayayman chayachin” (Proverbios 21:5). Ama imatapis rantirparillaychu barato kasqanraykullaqa. Imaspichus qolqeykita gastanaykita anotakuy, chay anotakusqaykiman jinallataj gastay.
Ama qhasillapaj manukuychu. “
Wajcha runataqa qhapaj runa makimpi japʼin; pichus manukojqa manojpa wata runan” (Proverbios 22:7). Manuchakunkiña, chayrí manuykita mana juntʼayta atishankichu chayqa, pichus manusojwan imaynatachus chantá maykʼajchus qolqenta kutichipunaykimanta parlariy. Chayta ruwaspataj ama saykʼuychu. Mana allinta yuyaychakuspalla manuchakojman imatachus Biblia yuyaychasqanta qhawarina. Biblia nin: “
Sonqoykita llampʼuyachiy; kʼumuykuspa, kawsaqeykimanta mañamuy. Ama puñuychu, ni uj chhikallantapis puñuywan chʼutaychu”, nispa (Proverbios 6:1-5). Manusojwan parlarinkiña chayqa, ama saykʼuychu, watejmanta parlarillaytaj. Iskayniykichej uj yuyayllaman chayaspataj allinchaychej.
Ama qolqeta aswan valorniyojpaj qhawaychu. “
Michʼa runaqa usqhayllata qhapajyayta munan, manataj yachanchu paypa patanman wajchayay jamunantaqa” (Proverbios 28:22). Uj runaqa payllapaj imatapis munaspa, envidiakuspa ima, wajchayayman chayanman, Diosmantapis karunchakunman.
Sonqo juntʼasqa kay. “
Mikhunayoj, pʼachayoj kaspaqa, chaywan sonqo juntʼasqa kakuna[chej]” (1 Timoteo 6:8). Kusiy kausaytaqa mana rantiyta atisunmanchu. Chantapis kusisqa kausakoj runasqa mana ashkha qolqeyojpunichu kanku. Manaqa kusisqa kanku familiankupaj, amigosninkupaj munasqa kasqankurayku, Jehovawanpis amigos kasqankurayku (Proverbios 15:17; 1 Pedro 5:6, 7).